hotchpotch/miracl-hf-unified huggingface dataset:
తోటకాచార్యులు
తోటకాచార్యులు ఒక అద్వైతవేదాంతి. శంకరాచార్యుని నలుగురు ముఖ్యశిష్యులలో వీరు ఒకరు. శంకరాచార్యులు భారతదేశానికి ఉత్తరంలో బదరికాశ్రమాన్ని సంస్థాపించి, వీరిని ఆ మఠానికి అధిపతిగా నియమించారు.
= బాల్యం =
తోటకాచార్యుల గ్రంథాలలో శంకరాచార్యుని గురించి ప్రస్తావించారు కాబట్టి ఆయన శంకరాచార్యుని కంటే తఱువాత కానీ సమకాలంలో కానీ జీవించి ఉండాలి. శంకరాచార్యుల జీవితచరిత్రను వివరించిన అన్ని దాదాపు అన్ని గ్రంథాలలోనూ తోటకాచార్యులు శంకరాచార్యుని శిష్యులు అని ఉంది. శంకరాచార్యుల కాలం గురించి భిన్నాభిప్రాయానలు ఉన్నందున తోటకాచార్యులు ఏ కాలంలో ఉండేవారు అనేది కూడా నిర్ద్వంద్వం కాదు. కానీ, చాలా మంది చరిత్రకారుల నమ్మకం ప్రకారం తోటకాచార్యులు బహుశా 9వ శతాబ్దానికి చెందినన వారు.
శంకరాచార్యుల కాలంలో ఆయన ఎక్కువగా వాదించవలసి వచ్చిన వైదీకులు పూర్వమీమాంసకులే. అందుకే ఆయన భాష్యాలలో ఆయన దీర్ఘంగా ఖండించినది పూర్వమీమాంసకులను. తోటకాచార్యులు రచించిన శ్రుతిసారసముద్ధరణ అనే గ్రంథంలో శంకరాచార్యుని వలే పూర్వమీమాంసను ఎక్కువగా ఖండించారు. అందుచేత వీరు సమకాలీనులై ఉండాలి. ముఖ్యంగా తోటకాచార్యులు రామానుజాచార్యుని కంటే ముందు జీవించి ఉండాలి.
పూర్వాశ్రమంలో ఈయన పేరు "గిరి". ఈయన పెద్దగా చదువుకోలేదు.
= శంకరాచార్యుల దగ్గర శిష్యరికం =
విద్యారణ్య స్వామి రచించిన మాధవీయ శంకర విజయం అనే గ్రంథం ప్రకారం శంకరాచార్యులు శృంగేరి వెళ్ళినప్పుడు (గిరిగా వ్యవహరింపబడే) తోటకాచార్యులు ఆయన్ని కలిసి శిష్యుడిగా చేరారు. ఆయనకు గురువు పట్ల కల అభిమానం, గౌరవం, భక్తి ఎక్కువ. శంకరాచార్యునికి పరిచారకుడైనట్టుగా ఆయన పనులను చూస్తూ ఉండేవారు.
అద్వైతపరంపరానుసారం తోటకాచార్యునికి ఆ పేరు రావడానికి వెనుక ఒక కథ ఉంది. తనకు తానుగా ఎక్కువగా చదువుకోని, పెద్దగా తెలివితేటలు లేని గిరి అంటే శంకరాచార్యుని ఇతర శిష్యులకు చిన్నచూపు ఏర్పడింది. ఒక రోజు శాంకరాచార్యులు, ఆయన శిష్యులు బ్రహ్మసూత్రాలపైన చర్చకు కూర్చుండగా తోటకాచార్యుడు ఇంకా రాలేదు. ఆయన గురువుగారి బట్టలను ఉతుకుతూ నది దగ్గర ఉండిపోయారు. గిరి వలన చర్చకు ఆలస్యం అవుతోంది అని మిగతా శిష్యులు, ముఖ్యంగా పద్మపాదులు, అసహనంతో ఉన్నారు. గురువు గారు చెప్పేది ఎలాగూ గిరికి అర్థం కాదు అన్న ధోరణిలో మాట్లాడారు. అది గమనించిన శంకరాచార్యులు వారి యోగబలంతో తోటకాచార్యునికి ఆత్మజ్ఞానం ప్రసాదించారు. దానితో తోటకాచార్యులు పరిగెట్టుకుంటూ వచ్చి శంకరాచార్యులను స్తుతిస్తూ తోటకం అనే ఛందస్సులో ఒక స్తోత్రాన్ని రచించారు. ఆ శ్లోకంలో ఎనిమిది శ్లోకాలు ఉండటం వలన అది తోటకాష్టకంగా ప్రసిద్ధినొందింది. అది గమనించిన మిగతా శిష్యులు ఆత్మజ్ఞానం పొందడానికి గ్రంథపరిజ్ఞానం కంటే గురువు అనుగ్రహం ముఖ్యమని గుర్తించారు.
= శ్రుతిసారసముద్ధరణి =
తోటకాచార్యుల రచనలలో ప్రసిద్ధమైనవి రెండు. ఒకటి ముందు చెప్పబడిన తోటకాష్టకం. రెండు శ్రుతిసారసముద్ధరణి.
శ్రుతిసారసముద్ధరణిలో 179 శ్లోకాలు ఉన్నాయి. ఇందులో మొదటి శ్లోకం వసంతలతికా ఛందస్సులో ఉంటుంది, ఆఖరి రెండూ స్రగ్ధరా ఛందస్సులో ఉంటాయి. భగవద్గీత వలే ఒక గురువు, శిష్యుడు నడుమ సంభాషణ వలే నడుస్తుంది. ఇందులో ఉన్న విషయాలు:కంచి ఇంద్రసరస్వతి పరంపర సన్న్యాసులలో ఒకరైన సచ్చిదానందయోగీంద్రులు ఈ గ్రంథానికి వ్యాఖ్య వ్రాసారు. ప్రస్తుతం మైకేల్ కోమంస్ రచించిన ఆంగ్లపుస్తకానువాదం గూగుల్ బుక్స్లో ఉన్నది.
= మూలాలు=
గౌడపాదులు
గౌడపాదులు శంకరాచార్యుని గురువు అయిన గోవింద భగవత్పాదుల గురువు. అద్వైతం అనే మహాసౌధానికి తర్కంతో పునాదులు వేసిన వేదాంతి, మేధావి, తత్త్వజ్ఞడు. శంకరాచార్యులు, ఆయన శిష్యులు రచించిన పుస్తకాలలో ఈయనను గౌడాచార్యులు, గౌడపాదాచార్యులు, గౌడాచరణ, గౌడ వంటి పేర్లతో స్తుతించారు.
= పూర్వాశ్రమం (సన్యాసానికి ముందు జీవితం) =
గౌడపాదులు రచించిన మాండూక్య కారికకు శంకరాచార్యులు వ్రాసిన భాష్యం చిగురున వారు గౌడపాదులను "పరమ గురువు" అని సంబోధించారు. అంటే గురువుకు, గురువు అని అర్థం. అందుచేత ఈయన శంకరాచార్యుని కంటే రెండు తరాల ముందు, సుమారుగా 5వ శతాబ్దంలో, జీవించి ఉండి ఉండాలి.
ఆనందగిరి అనే అద్వైత వేదాంతి గౌడపాదుని రచన అయిన మాండూక్య కారికకు శంకరాచార్యుని భాష్యానికి టీకా వ్రాస్తూ ఆయన హిమాలయాలలోని బదరికాశ్రమంలో తపస్సు చేసారని, దానికి మెచ్చి నారాయణుడు శుకుని చేత ఈయనకు అద్వైతోపదేశం చేసాడని వ్రాసారు. బాలకృష్ణానంద అనే మఱొక అద్వైతి గౌడపాదులు ఉత్తర బెంగాల్ లో ఉండేవారని వ్రాసారు. "గౌడ" శబ్దం ఉత్తర బెంగాలీయులకు వర్తిస్తుంది కాబట్టి ఇది కూడా నిజమవ్వచ్చును.
= అజాతివాదం =
గౌడపాదులు అద్వైతానికి వేసిన పునాదులలో ముఖ్యమైనది అజాతివాదం. అజాతివాదం అంటే "అసలు పుట్టుకే లేదు" అనడం. దీనికే అస్పర్శవాదం అని కూడా పేరు ఉంది. ఆదిలో అవ్యక్తమైనది, అంతంలో అవ్యక్తమైనది మధ్యలో కూడా అవ్యక్తమే అయ్యి ఉండాలి కనుక మన చుట్టూ ఉన్న సృష్టి అంతా మిథ్య అని గౌడపాదుల వాదన.
= రచనలు =
గౌడపాదుల రచనలలో ముఖ్యమైనవి మాండూక్యోపనిషత్ పైన వ్రాసిన మాండూక్య కారిక (దీనికే ఆగమ శాస్త్రమని పేరు) , ఈశ్వరకృష్ణుని సాంఖ్యకారిక పైన ఒక భాష్యం, ఉత్తరగీత పైన ఒక వృత్తి. కొంతమంది ఈయన తాంత్రికగ్రంథాలైన సుభాగోదయస్తుతి, శ్రీ విద్యారణ్య సూత్ర కూడా రచించారనిచెప్తారు. కానీ తగిన ఆధారాలు లేవు.
= మూలాలు =
కిలపర్తి
కిలపర్తి అనేది ఒక వంశ నామము.
ప్రస్తుతం వీరు విజయనగరం నందు బొండపల్లి తలూక గొల్లుపాలెం గ్రామములో కిలపర్తి వారి పాలెంలో నివసిస్తున్నారు. వీరిలో ప్రముఖుడ అయిన వారు అజయ్ కుమార్ కిలపర్తి
మాగుంట సుబ్బరామిరెడ్డి
మాగుంట సుబ్బరామిరెడ్డి (నవంబర్ 26, 1947 - డిసెంబర్ 1, 1995) బాలాజీ గ్రూప్ స్థాపకుడు. ప్రముఖ మద్యం డిస్ట్రిబ్యూటర్. మాగుంట సుబ్బరామిరెడ్డి ఛారిటబుల్ ట్రస్ట్ ద్వారా ఉచిత మంచినీటి సరఫరా మరియు ఒంగోలు పార్లమెంట్ సభ్యులుగా పనిచేశారు.
1986 -88 లో సారా సిండికేట్ మాగుంట సుబ్బరామిరెడ్డి ఆదీనంలో ఉండేవి. మాగుంట సుబ్బరామిరెడ్డి గారు సారా సిండికేట్ ద్వారా ప్రభుత్వ ఆదాయాన్ని గండి కొడుతుండెవారు.
పేజి -176 "అసలేం జరిగిందంటే..." పి.వి.ఆర్.కె.ప్రసాద్
పేజి -176, 180, 181 "అసలేం జరిగిందంటే..." పి.వి.ఆర్.కె.ప్రసాద్
సరఫరా మరియు గిరాకీ
సరఫరా మరియు గిరాకీని ఆంగ్లంలో సప్లై అండ్ డిమాండ్ అంటారు. సరఫరా మరియు గిరాకీ మార్కెట్లో ధర నిర్ణయం యొక్క ఒక ఆర్థిక పద్ధతి. పోటీ మార్కెటులో యూనిట్ ధర సరఫరా పరిమాణం మరియు గిరాకీ పరిమాణం సమానంగా ఉన్న చోట స్థిరపడుతుంది. ప్రస్తుత ధర వద్ద వినియోగదారులు ఉత్పత్తి అయిన యూనిట్ల మొత్తాన్ని వినియోగిస్తుండగా, ఉత్పత్తిదారులు వినియోగదారులకు అవసరమయిన యూనిట్ల మొత్తాన్ని ఉత్పత్తి చేస్తుంటారు. ఈ ఫలితం ధర మరియు పరిమాణం యొక్క ఆర్థిక సమతౌల్యం.
సరఫరా మరియు గిరాకీ యొక్క నాలుగు ప్రాథమిక చట్టాలు:
1. గిరాకీ పెరుగుతుంది మరియు సరఫరా మారదు, అప్పుడు ఇది అధిక సమతుల్యతా ధరకు మరియు అధిక పరిమాణంకు దారితీస్తుంది.
2. గిరాకీ తగ్గుతుంది మరియు సరఫరా మారదు, అప్పుడు ఇది తక్కువ సమతుల్యతా ధరకు మరియు తక్కువ పరిమాణంకు దారితీస్తుంది.
3. గిరాకీ మారదు మరియు సరఫరా పెరుగుతుంది, అప్పుడు తక్కువ సమతుల్యతా ధరకు మరియు ఎక్కువ పరిమాణంకు దారితీస్తుంది.
4. గిరాకీ మారదు మరియు సరఫరా తగ్గుతుంది, అప్పుడు అధిక సమతుల్యతా ధరకు మరియు తక్కువ పరిమాణంకు దారితీస్తుంది.
ఆర్థిక శాస్త్రము
వేడి నీటి బుగ్గ
వేడి నీటి బుగ్గా"ను ఆంగ్లంలో గీజర్ "' అంటారు. వేడి నీటి బుగ్గ అప్పుడప్పుడు కల్లోలభరితంగా ఆవిరితో కూడిన వేడినీటి ప్రవాహమును బయటికి వెదజల్లే లక్షణాన్ని కలిగి ఉంటుంది. గీజర్ అనే పదం పురాతన నార్స్ భాష క్రియ పదమైన గుష్, ఐస్ల్యాండ్ క్రియ పదం గీసా పదం నుంచి ఉద్భవించింది. దీని అర్థం ఒకేసారి వరదలా ప్రవహించడం అని అర్థం. దీనితో పాటు Haukadalur, ఐస్లాండ్ భాష పదాలైన పేలుట, దుముకుట అనే అర్థానిచ్చే గీసర్ అనే పదం నుంచి గీజర్ అనే పదం ఉద్భవించిందని చెప్పవచ్చు.
గీజర్లు యొక్క ఏర్పాటు ప్రత్యేక భూగర్భజల పరిస్థితుల కారణంగా ఏర్పడ్డాయి. ఇవి భూమి మీద కొన్ని ప్రాంతాలలో మాత్రమే ఉన్నాయి. కాబట్టి ఇవి చాలా అరుదైన దృగ్విషయంగా ఉన్నాయి. సాధారణంగా అన్ని వేడి నీటి బుగ్గలు ఉన్న క్షేత్ర స్థలాలు క్రీయాశీలకంగా ఉన్న అగ్ని పర్వత ప్రాంతాలకు దగ్గరగా ఉంటాయి, మరియు శిలాద్రవం యొక్క సామీప్యత ప్రభావం వేడి నీటి బుగ్గపై ఉంటుంది. సాధారణంగా ఉపరితల నీటి కింద సగటున సుమారు 2,000 మీటర్ల (6,600 అడుగులు) లోతున ఇక్కడ ఉష్ణశిలల్లో చర్య జరుగుతుంటుంది. ఈ ఫలితంగా మరుగుతున్న నీరు ఒత్తిడికి గురై భూగర్భం నుండి భూ ఉపరితలం పైకి వేడి నీటి బుగ్గ ద్వారా వెదజల్లబడుతుంది ఈ చర్యను ఉష్ణజలీకరణ పేలుడు అంటారు.
స్టీమ్‌బోట్ వేడినీటి బుగ్గ
ట్రీ టంబో
ట్రీ టంబో (Tree Tumbo) అనేది నమీబియా ఎడారిలో పెరిగే మొక్క. దీని శాస్త్రీయ నామం 'వెల్వెట్సియా మైరాబిలిస్' (Welwitschia Mirabilis). సుమారు 2000 సంవత్సరాలు జీవించే ట్రీ టంబో మొక్కలు తమ జీవితకాలమంతా కేవలం రెండు ఆకులు మాత్రమే కలిగివుండం విచిత్రం. భూమిపై అతి తక్కువ వర్షపాతం నమోదయ్యే నమీబియా ఎడారిలో పెరిగే ఈ మొక్కలను మొట్టమొదటి సారిగా ఆస్ట్రియన్ బోటనిస్ట్ అయిన ఫెడరిచ్ వెల్విట్స్ 1859 లో కనుగొన్నాడు. సుమారు డైనోసార్లు జీవించిన కాలంలోనే ఈ మొక్కలు ఆవిర్భవించాయని పలువురి శాస్త్రజ్ఞుల అభిప్రాయం. వెల్వెట్సియా మొక్కలు చూడటానికి అందమైనవి కాకపోయినా భూమ్మీద అత్యంత అరుదైన మొక్కలుగా పేరొందాయి.
వెల్వెట్సియా మొక్కలు ఎదిగే కొలదీ ఉండే రెండు ఆకులు నిలువుగా చీలిపోయి, సుమారు 8 మీటర్ల పొడవు పెరిగి ఎన్నో ఆకులుగా కనిపిస్తాయి. 2000 సంవత్సరాల జీవితకాలంలో ఉన్న రెండు ఆకులు వాడిపోవడం జరుగదు. తల్లి వేరు భూమిలోకి సుమారు 10 మీటర్ల వరకూ చొచ్చుకుపోతుంది. ఆకులకు రెండు వైపులా ఉండే చిన్న చిన్న రంధ్రాలుంటాయి. ఈ రంధ్రాలద్వారా వెల్వెట్సియా మొక్కలు గాలిని, తేమను పీల్చుకుంటాయి . వెల్వెట్సియా మొక్కల్లో స్త్రీ మరియు పురుష మొక్కలు వేర్వేరుగా ఉంటాయి. రెక్కల పురుగుల వల్ల వీటి పుష్పాలు సంపర్కమవుతాయి. విత్తనాలు కాగితం వంటి పదార్ధంతో కప్పబడివుంటాయి.
ఎండవేడి ఎక్కువగా ఉన్న ప్రాంతాల్లో పెరిగే వెల్వెట్సియా మొక్కలను ఇంటి ఆవరణలో కూడా పెంచుకోవచ్చును. వీటిని ఎడారి మొక్కలను పెంచినట్లుగా పెంచాలి. కనీసం 30 సెంటీమీటర్లు లేక అంతకంటే ఎక్కువ పొడవున్న కుండీల్లో పెంచుకోవాలి. వెల్వెట్సియా మొక్కలను పెంచుకోవడానికి మరో మార్గం కూడా ఉంది. 5 లేక 10 సెంటీమీటర్ల వెడల్పు ఉన్న 1 మీటరు పి.వి.సి పైపు ను తీసుకొని ఒక వైపు రెండు చిన్న రంధ్రాలున్న మూతతో మూసివేసి అందులో మట్టిని నింపి మొక్కను నాటుకోవచ్చు. వానపాముల ఎరువు లేదా ఆకు తుక్కు కలిగివున్న ఇసుక మట్టి ఈ మొక్కలకు మంచిది. విత్తనాలు నాటిన వారానికి మొలకెత్తుతాయి. వెల్వెట్సియా మొక్కలకు మట్టి పూర్తిగా ఆరిపోయే వరకూ మరల నీళ్ళు పోయరాదు. సంపూర్ణ ఎండలో వెల్వెట్సియా మొక్కలు బాగా ఎదుగుతాయి. అయితే భారీవర్షాలనుండి ఈ మొక్కలను రక్షించుకోవాలి. కుండీలో నీరు పోసిన వెంటనే రంధ్రాల ద్వారా బయటకు వచ్చేటట్టు వుండాలి. మట్టిలో నీరు ఏ మాత్రం అధనంగా నిల్వ ఉన్నా మొక్క మరణిస్తుంది. కృత్రిమ ఎరువులు వాడరాదు. వెల్వెట్సియా మొక్కలను నేలలో పెంచుకోవాలనుకొనేవారు వర్షం వచ్చినా నీరు నిల్వ ఉండని ఎత్తైన ఇసుక-రాతి నేలలో పెంచుకోవచ్చు.
దిష్టిబొమ్మ
దిష్టిబొమ్మను ఆంగ్లంలో స్కేర్ క్రో అంటారు. స్కేర్ అంటే బెదిరించడం, క్రో అంటే కాకి. దీనిని బట్టి కాకులను బెదరగొట్టడానికి తయారు చేసుకున్న బొమ్మను స్కేర్క్రో లేక దిష్టిబొమ్మ అంటారు. ముఖ్యంగా దిష్టిబొమ్మ మోసగించడానికి తయారు చేసుకున్న ఒక డెకాయ్. సాంప్రదాయకంగా ఇది మానవుని రూపం కలిగిన మనిషి బొమ్మ వలె ఉంటుంది.
ఈ బొమ్మలను కర్ర, వరిచెత్త వంటి వాటితో తయారు చేసి పాత బట్టలను తొడుగుతారు. ఈ విధంగా తయారు చేసుకున్న దిష్టిబొమ్మను రైతులు పొలాలలో కాకి, పిచ్చుక వంటి పక్షుల నుంచి పంటను రక్షించుకునేందుకు ఉంచుతారు. ఈ దిష్టిబొమ్మను చూసిన పక్షులు నిరుత్సాహానికి గురై కలవరం చెంది ఇక్కడ మనిషి కాపలా ఉన్నాడనే భయంతో పంట జోలికి రావు. ముఖ్యంగా రైతులు పంట పొట్ట దశకు వచ్చే సమయంలో ఈ దిష్టిబొమ్మలను ఏర్పాటు చేస్తారు.
శీత కుండ
రెండు తలల పాము
రెండు తలల పాము అనగా బోయ్ డే (Boide) కుటుంబానికి చెందిన విషరహిత సర్పం. దీని శాస్త్రీయ నామం ఎరిక్స్ జాన్నీ (Eryx Johnii), ఆంగ్ల నామం రెడ్ సాండ్ బోవా (Red Sand Boa) . ఇది ప్రధానంగా ఇరాన్, పాకిస్తాన్, మరియు భారత దేశం లలో కనిపిస్తుంది. రాజస్థాన్ రాష్ట్రంలో దీన్ని బోగి అని అంటారు. ఈ రకపు పాములు పొడి వాతావరణం ఉన్న తేలికపాటి ఎడారులలోను, మెట్ట ప్రాంతాల్లో ఉండే రాతి ఇసుక నేలల బొరియల లోను నివసిస్తాయి.
ఇవి 2 మీటర్ల నుండి 3 మీటర్ల పొడవు ఎదుగుతాయి. శరీరం నున్నగా ఉండి లేత గోధుమ రంగు లేక ముదురు గోధుమ రంగు లేదా లేత పసుపు - గోధుమ సమ్మేళన రంగులో ఉంటుంది. ఆడ పాము సుమారు 14 పిల్లల వరకూ ప్రసవిస్తుంది. తోక చివరి భాగం గుండ్రంగా ఉండి, తలను పోలి ఉండుట వలన రెండు తలల పాము అని పిలుస్తారు. ఇవి ప్రధానంగా ఎలుకలను, చుంచులను వేటాడి ఆహారంగా తింటాయి.
ఈ తరహా పాములలో లైంగిక సామర్థ్యం కలిగించే గుణం ఉందని మరియు హెచ్.ఐ.వి/ఎయిడ్స్ వ్యాధిని నయం చేసే గుణం ఉందని కొంతమంది నమ్ముతారు. తాంత్రికులైతే ఈ పాములు అదృష్టాన్ని మరియు ధనాన్ని తీసుకొస్తాయని నమ్ముతారు. పాములను పట్టేవాళ్ళు వీటి తోకలపై తల రూపం వచ్చేటట్లు నలుపు రంగువేస్తారు. నల్ల బజారులో 'డబుల్ ఇంజన్' అనే పేరుతో పాము ధర 3 నుండి 10 లక్షల రూపాయల వరకూ పలుకుతోంది. అందువల్ల వీటి అక్రమ రవాణా యధేచ్ఛగా కొనసాగుతోంది. ఫలితంగా ఈ పాముల జాతి కనుమరుగయ్యే ప్రమాదమున్నదని అటవీశాఖ వారు భావిస్తున్నారు. ఈ పాములను పట్టుకోవడం చట్టరీత్యా నేరం.
లోకనాథం నందికేశ్వరరావు
లోకనాథం నందికేశ్వరరావు ఉత్తారాంధ్ర కు చెందిన మిమిక్రీ కళాకారుడు. సంప్రదాయ కళల్లో మిమిక్రీ ఒకటి. ధ్వని అనుకరణ ద్వారా ప్రేక్షకులను నవ్వించి పరవశులను చేసింది ఈ కళ. ఉత్తరాంధ్రలో ఈ కళలో రాణించిన మొదటి వ్యక్తి జాతీయ స్థాయిలో గుర్తింపు పొందిన వ్యక్తి ఆయన .నాలుగు దశాబ్దాలుగా మిమిక్రీ, వెంట్రిలాక్విజం ప్రదర్శనలలో తనదైన గుర్తింపును స్వంతం చేసుకున్నాడు. దేశంలో ఆయన యిప్పటి వరకు సుమారు ఐదు వేల ప్రదర్శనలిచ్చాడు. తన విజయాల వెనుక తన భార్య హిమాలయ కుమారి సహకారం ఎంతో ఉందని చెప్పుకునే ఆయన వృత్తి రీత్యా చిత్రలేఖనోపాధ్యాయుడు. 1979 లో వీరఘట్టం ఉన్నత పాఠశాలలో ఉద్యోగ బాధ్యతలు స్వీకరించిన ఆయన కింతలి, కోటబొమ్మాళి, లోలుగు, కింతలి, తొగరాం ఉన్నతపాఠశాలలలో పనిచేసి 2009 లో జిల్లా పరిషత్ ఉన్నత పాఠశాల, దూసిపేట నందు పదవీవిరమణ చేసాడు.
శ్రీకాకుళం పట్టణంలో లోకనాథం రామలింగేశ్వర స్వామి, అన్నపూర్ణ దంపతులకు 1952 జూలై 25న జన్మించాడు. తన తండ్రి నాటక రంగంలో ఉండేవాడు. ప్రాథమిక విద్య స్థానిక బాదుల పేటలోను, ఉన్నత విద్య శ్రీకాకుళం మ్యునిసిపల్ ఉన్నత పాఠశాలలోను, బి.కాం డిగ్రీని ప్రభుత్వ ఆర్ట్స్ కళాశాల నందు అభ్యసించి కాకినాడ నందు డ్రాయింగ్ నందు శిక్షణ పొందాడు.
పాఠశాల వయస్సు నుండే నందికేశ్వర రావుకు మిమిక్రీ పట్ల ఆసక్తి కలిగింది. రక్తకన్నీరు నాటకంలో ప్రముఖ నటుడు నాగభూషణం డైలాగులను అనుకరించటం ద్వారా తన కళాప్రస్థానాన్ని ప్రారంభించాడు. పాఠశాలలో పక్షులు, జంతువులు, వాహనాల శబ్దాలను అనుకరిస్తూ ఉపాద్యాయుల మన్ననలు పొందాడు. 1971 లో విశాఖకు చెందిన గణపతి రాజు రామరాజు సలహా మేరకు ఆయన మిమిక్రీ కళపై పూర్తి స్థాయి దృష్టి సారించాడు. సినిమా థియేటర్లకు వెళ్ళి డైలాగులు వినటం, అనుకరించటం అలవాటుగా మార్చుకున్నాడు. తెలుగు భాషపై పట్టు ఉంటే మరింత రాణించవచ్చనే మిత్రుల సలహా మేరకు ఆయన తెలుగు భాషపై పట్టు సాధించాడు. అలాగే వెంట్రిలాక్విజం నేర్చుకొని కృష్ణా జిల్లావరకు ప్రదర్శనలిచ్చాడు. రచయితగా, నటుడిగా, చిత్రకళోపాధ్యాయునిగా, ప్రసిద్ధ ధ్వన్యనుకరణ కళాకారునిగా పేరు పొందిన అతను డా.నేరెళ్ళ వేణుమాధవ్ స్ఫూర్తితో స్వర మాంత్రికుని ఏకలవ్య శిష్యునిగా పదిహేనేళ్ళ ప్రాయంలోనే ధ్వనులను అనుకరించటం ప్రారంభించాడు. పాత శ్రీకాకుళంలో తన యింటి దరి చెట్లపై పొద్దున్నే పక్షుల కిలకిల రావాలను పరిశీలన చేసేవాడు. నిరంతర సాధనతో మిమిక్రీ కళాకారునిగా పేరుపొంది ఎందరో శిష్యులను తయారు చేసాడు. ఆయనకు మిమిక్రీ శ్రీనివాస్, సూర్యారావు లతో బాటు అనేక మంది శిష్యులున్నారు.
ప్రపంచ ఆహార దినోత్సవం
ప్రపంచ ఆహార దినోత్సవంను ప్రతి సంవత్సరం ప్రపంచం మొత్తం అక్టోబరు 16 తేదిన జరుపుకుంటారు. దీనికి కారణం 1945 సంవత్సరం అక్టోబరు 16వ తేదిన ఐక్యరాజ్యసమితి యొక్క ఆహార మరియు వ్యవసాయక సంస్థ స్థాపించబడింది. ఈ సంస్థను ఆంగ్లంలో FAO అంటారు. FAO అనగా ఫుడ్ అండ్ అగ్రికల్చర్ ఆర్గనైజేషన్. ఈ సంస్థ గౌరవార్థం ఈ సంస్థ ఏర్పడిన అక్టోబరు 16 తేదిని ప్రపంచ ఆహార దినోత్సవంగా నిర్ణయించారు. ఈ దినోత్సవాన్ని ప్రపంచ ఆహార కార్యక్రమంతో సహా ఆహార భద్రతకు సంబంధించిన అనేక ఇతర సంస్థలు విస్తృతంగా జరుపుకుంటున్నాయి. ఈ ప్రపంచ ఆహార దినోత్సవ కార్యక్రమాన్ని మొదటిసారి 1981 లో జరుపుకున్నారు. అప్పటి నుంచి ప్రతి సంవత్సరం ఈ దినోత్సవం రోజున ఆహార భద్రతకు సంబంధించిన ఒక్కో సందేశాన్నిస్తున్నారు. 
ఆహార మరియు వ్యవసాయ సంస్థ
దేవాంగ పిల్లి
దేవాంగ పిల్లి అనేది లోరిస్డే (Lorisidae) కుటుంబానికి చెందిన జంతువు. ఆంగ్లంలో స్లెండర్ లోరిస్ అని వీటికి పేరు. దేవాంగ పిల్లుల్లో రెడ్ స్లెండర్ లోరిస్ ( red slender loris- Loris tardigradus) మరియు గ్రే స్లెండర్ లోరిస్ ( gray slender loris - Loris lydekkerianus) అను రెండు రకాలున్నాయి. ఇవి సాధారణంగా శ్రీలంక మరియు దక్షిణ భారత దేశాల్లో విస్తరించి ఉన్న దట్టమైన అడవుల్లో కనిపిస్తాయి. భారత దేశంలో ఇవి ఎక్కువగా అగ్నేయమూల అటవీ శ్రేణుల్లో కనిపిస్తాయి. Loris tardigradus malabaricus అనే ఉప జాతి కేవలం భారత దేశంలోనే కనిపిస్తుంది. వీటికి నంగనాచి , పిగ్మీ, నైట్ మంకీ, మూడు జానల మనిషి అనే పేర్లు కూడా ఉన్నాయి.
దేవాంగ పిల్లులు 6 నుండి 15 అంగుళాల పరిమాణంలో ఉంటాయి. ఇవి 275 గ్రాముల నుండి 348 గ్రాముల వరకూ బరువుంటాయి. వీటికి గుండ్రటి తల, పెద్ద గోధుమ రంగు కళ్ళు, కళ్ళు చుట్టూరా ముదురు గోధుమ లేదా నలుపు జూలు చుట్టిముట్టి ఉంటుంది. చెవులు గుండ్రటి ఆకారంలో పెద్దగా ఉంటాయి. వీపు పై జూలు ఎరుపు-గోధుమ సమ్మేళనం లో ఉండి గుండె భాగం మరియు పొట్ట భాగం పై తెలుపు రంగులో ఉంటుంది. ఆడ దేవాంగ పిల్లులు ఒకటి లేదా రెండు పిల్లలకు జన్మనిస్తాయి. చెట్ల చిటారు కొమ్మలపై జీవిస్తూ ఆకుల్ని, పురుగుల్ని తినే ఈ చిన్న జీవుల సగటు జీవితకాలం 12 నుండి 15 సంవత్సరాలు.
భారత దేశంలో కొన్ని గిరిజన జాతులవారు దేవాంగ పిల్లుల్లో అద్భుతమైన ఔషధ గుణాలున్నాయని, అద్భుత శక్తులున్నాయని విశ్వసిస్తారు. వీటి కళ్ళను క్షుద్ర విద్యలు ప్రదర్శించేవారు ఉపయోగిస్తారు. ఇటీవల కొంతమంది స్వార్ధ పరులు డబ్బు సంపాదన కోసం వీటిని గిరిజనులనుండి సేకరించి విదేశాలకు పెంపుడు జంతువులుగా 'లిల్లీపుట్స్' అనే పేరుతో అమ్ముకోవడం జరుగుతోంది. అందువల్ల దేవాంగ పిల్లుల జాతి కనుమరుగయ్యే ప్రమాదముందని ఆటవీశాఖవారు భావిస్తున్నారు. భారతీయ అటవీ చట్టం ప్రకారం వీటిని కలిగియుండటం మరియు అమ్మడం నేరం.
శీతకుండ
పైరు ఉన్న పొలాలలో లేదా తోటలలో తెల్లని బొట్టులు పెట్టిన నల్లని కుండ కర్రపై బోర్లించబడి ఉంటుంది, ఈ కుండనే శీత కుండ అంటారు. పైరుకు ఎక్కువగా చీడపీడలు ఆశించే శీతాకాలంలో ఈ కుండలను ఏర్పాటు చేయడం వలన ఈ కుండకు శీతకుండ అనే పేరు వచ్చింది. ముఖ్యంగా కనుమ పండుగ రోజు ఈ శీతకుండలను ఏర్పాటు చేస్తారు. ఈ విధంగా శీతకుండలను ఏర్పాటు చేయడం ఒక సాంప్రదాయంగా మారింది.
పాతదైనా, కొత్తదైనా ఒక కుండను తీసుకొని ఆ కుండను బాగా కడిగి దానిపై తెల్లగా సున్నం పూసి ఆపై బొగ్గును రంగరించి నల్లని బొట్లు, కుంకుమతో ఎర్రని బొట్లు పెడతారు. ఈ విధంగా తయారు చేసుకున్న కుండ బాగా ఆరినాక పొలంలో మనిషి ఎత్తులో ఒక కర్రను పాతి దానిపై ఈ కుండను బోర్లిస్తారు.
తోటలో మనిషి ఉన్నట్లుగా భ్రమకలిగించడం వలన చోరుల నుంచి, పక్షుల నుంచి పంట రక్షణ.
దిష్టి బొమ్మ
దూసి బెనర్జీ భాగవతార్
రంగస్థల నటుడు, భక్తిగీతాల గాయకుడు, వ్యాఖ్యాత, తబలా కళాకారుడు, సంగీత దర్శకుడు, హరికథా భాగవతార్‌.. ఇవన్నీ కలబోసి పోతపోసిన బహుముఖ ప్రజ్ఞాశీలి దూసి బెనర్జీ. హరికథా కళారూపం పేరు చెప్పగానే గుర్తొచ్చేది బెనర్జీయే. కాగా మంచినటుడిగా సుకుమార్‌ ఆర్కెస్ట్రా నిర్వహకుడిగా తెలిసేది కొందరికే. 1948లో కన్యాశుల్కం నాటకంలో వెంకటేశం పాత్రతో ప్రారంభమైన ఆయన నటజీవన ప్రస్థానం జె.వి.సోమయజులు, జె.వి.రమణమూర్తి (నటరాజ్‌ కళాసమితి), రావికొండలరావుల శిష్యరికంలో ఎన్నో పాత్రలు ధరించి తన ప్రత్యేకతను చాటుకున్నారు. ఆయన సొంత గ్రామం దూసి. అసలు పేరు కూర్మనాధశర్మ. తూర్పు భాగవతం పాడడం వల్ల సురేంద్రనాధ్‌ బెనర్జీ అని పిలిచేవారని గతంలో ఆయన 'న్యూస్‌టుడే'కు ఇచ్చిన ఇంటర్వ్యూలో చెప్పారు. 1946 నుంచి నాటకాల్లో వివిధ పాత్రలు వేశారు. కన్యాశుల్కం నాటకంలో వెంకటేశం పాత్రతో నటజీవితం ప్రారంభమైంది. 1955లో బండారు చిట్టిబాబు, రావి కొండలరావులతో కలిసి బెనర్జీ సుకుమార ఆర్కెస్ట్రాను ప్రారంభించారు. కొన్నాళ్లు ఖాదీ పరిశ్రమలో ఉద్యోగం చేశారు. 1956లో బుర్రకథ ప్రదర్శనలు, 1970 నుంచి హరికథాగానం చేయడం ప్రారంభించారు.
చిరుప్రాయం నుంచే సంగీతం, పాటలు పాడటం మొదలుపెట్టిన ఆయన తబలా వాయిద్యం కూడా స్వయంకృషితో నేర్చుకున్నదే. 'రాధామనసు' లలిత గీతాలు పుస్తకం రాయడమే కాకుండా కొన్ని పాటలు రేడియోలో ప్రసారమయ్యాయి. గీతోపదేశం పేరిట భగవద్గీతను పాటల రూపంలో రాసి ప్రచురించారు. సుధా బిందువులు సినిమాలో సంగీతం నిర్వహిస్తూ పాటలు పాడారు. అరసవల్లిలో ఏటా జరిగే స్వామివారి ఏకాంతసేవ సంగీత రూపకంలో సూత్రధారునిగా, వ్యాఖ్యాతగా వ్యవహరిస్తాన్నారు.
1955లో సుకుమార ఆర్కెస్ట్రాను సినీనటుడు రావికొండలరావుతో కలిసి స్థాపించారు. బండారు చిట్టిబాబు హార్మోనియం, బెనర్జీ తబలాతో వాద్య సహకారం అందించేవారు. సినీ నేపథ్య గాయకుడు జి.ఆనంద్‌, మండపాక శారద, బి.వి.రమణ లాంటి వారెందరో శిక్షణ పొంది పాడేవారు. రాష్ట్రంలో, రాష్ట్రేతర ప్రాంతాల్లో వేల ప్రదర్శనలిచ్చారు. జానకీ, ఆనంద్‌, జి.రామకృష్ణ వంటి గాయకుల నరసన పాడారు.
దానయ్య భాగవతార్‌ వద్ద హరికథా ప్రక్రియ నేర్చుకున్న బెనర్జీ కొన్నివేల ప్రదర్శనలించారు. ఆంధ్రప్రదేశ్‌ పంచవర్ష ప్రణాళిక కోసం బుర్రకథా కళాబృందాన్ని తీసుకువెళ్లి బంగారు పతకం పొందారు. సీతాకల్యాణం, దక్షయజ్ఞం, శ్రీనివాస కల్యాణం వంటి కథలను గానం చేశారు. ఆయన ఆంగ్లంలోను, హిందీభాషలో కూడా హరికథాగానం చేసి జాతీయ స్థాయిలో గుర్తింపు పొందారు. తను స్వయంగా రచించి గానం చేసిన గీతోపదేశం, దుర్గాబాయ్‌ దేశ్‌ముఖ్‌, రాణిరుద్రమ, షిరిడీసాయిబాబా కథలు గానం చేశారు. జ్ఞానపీఠ పురస్కార గ్రహీత విశ్వనాధ, మాజీ ముఖ్యమంత్రి ఎన్‌.టి.రామారావుల ప్రశంసలు పొందారు.మరణము : 28-అక్టోబరు -2011.
పెయింటర్
రంగులను ఉపయోగించి పనిచేసే వారిని పెయింటరు లేక రంగులు వేసే వ్యక్తి అంటారు.
రంగులు వేస్తూ చిత్రాలను చిత్రించే వారిని చిత్రకారుడు అంటారు. వీరు చేసే పనిని చిత్రలేఖనం అంటారు.
ఇంటికి రంగులు వేసే వ్యక్తిని హౌస్ పెయింటర్ అంటారు.
అనంతం (ఆత్మకథ)
అనంతం
ఇదిశ్రీశ్రీ యొక్క అత్మ కథ.శ్రీశ్రీ యొక్క స్వీయ కథ.శ్రీశ్రీ యొక్క జీవిత చరిత్ర. దీన్నిమొదట విరసం తరుపున అగస్టు,1986 లో తొలిసారి ముద్రించారు.ఆ పిమ్మట శ్రీశ్రీ ప్రచురణలు సారథ్యంలో 2000,2006,2007 లో ముద్రించారు.2010 లో శ్రీశ్రీ గారి శతజయంతి సందర్భంగా శ్రీశ్రీ ప్రచురణలు సంస్థ వారు,చలసాని ప్రసాదు గారి సహకారంతో,కొన్ని చేర్పులు,మార్పులతో మలికూర్పును జనవరి 2010లో ప్రచురించారు. పుస్తకం మీది ముఖ చిత్రాన్ని శ్రీ పినిశెట్టి అందించారు (నవ్య వార పత్రిక సౌజన్యంతో)ఈ పుస్తకంలో మొత్తం 328 పుటలున్నాయి.ఈ పుస్తకం మీద శ్రీమతి సరోజ శ్రీశ్రీ, ఎస్.వి.రమణ (జూనియర్ శ్రీశ్రీ) కాపీ రైట్ హక్కులు కలిగి ఉన్నారు.వారి లిఖితపూర్వక హామీ లేనిదే ఈ పుస్తకం లోని ఏ భాగాన్ని కూడా ఉపయోగించరాదు.ఈ పుస్తక అక్షరాలంకరణను సవేరా గ్రాఫిక్స్,హైదరాబాదు వారు చేయగా, ముద్రణను శ్రీ కళాంజలి గ్రాఫిక్స్,హైదరాబాదు వారు చేసారు.ఈ పుస్తకానికి విశాలాంధ్ర పబ్లిషింగ్ హౌస్,అబిడ్స్ వారు సోల్ డిస్ట్రిబ్యూటరులు.
శ్రీశ్రీ గారు 1910 లో,విశాఖలో తన పుట్టుక మొదలు 1977 వరకు తనజీవిత సంఘటనలను ఇందులో పొందు పరిచారు..శ్రీశ్రీ తనజీవిత చరిత్రను ఒకేసారి కుదురుగా కూర్చోని రాయలేదు.ఇందులోని భాగాలన్ని, అప్పూడప్పూడు రాసినవి.అత్యధికంగా 1975 నుండి 1977 వరకుప్రజాతంత్రవారపత్రికలో ధారావాహికంగా రాసిన భాగాలు.కొన్ని భాగాలు స్వాతిమాస పత్రికలోనివి.మొదటి ముద్రణ సమయంలో 'ఉదయం 'దిన పత్రిక తన సహకారాన్ని అందించింది.శ్రీశ్రీ 'అనంతం'తన ఆత్మకథ కాదని,'ఆత్మచరిత్రాత్మ చారిత్రక నవల 'అని ఆయనే స్వయంగా చెప్పారు.
తన ఆత్మకథలో శ్రీశ్రీ జీవితంలో తన గురువులగురించి,కవిత్వంలో తాను చేసిన ప్రయోగాలను,సర్రియలిజంగురించి,తన నాస్తిక వాదంగురించి,విదేశ ప్రయాణాలగురించి రాసాడు.దాచుకోకుండ తనబలహీనత లను కూడా గుండబద్దలు కొట్టినట్లుగా ఇందులో ప్రస్తావించాడు.
శ్రీశ్రీ 1983,జూన్ 15 న మరణించాడు.
చిటిక
చిటికను ఆంగ్లంలో స్న్యాప్ అంటారు. ఒక చేతి వేళ్లను అదే చేతిపై వేగంగా కొట్టడం ద్వారా విడుదలయ్యే శబ్దాన్ని చిటిక అంటారు. ప్రధానంగా బొటనవ్రేలుపై మరియొక వేలును ఉంచి గట్టిగా అదిమి జారేటట్టు చేస్తే జారిన వేలు అరచేతిపై పడి శబ్దం వస్తుంది. ఈ శబ్దాన్నే చిటిక లేక చిటపట శబ్దం అంటారు. చిటిక వేయడానికి మధ్యవేలు అనువుగా ఉండటమేకాకుండా ఎక్కువ ధ్వని కూడా విడుదలవుతుంది. దీనికి కారణం మధ్యవేలు బలంగా ఉండటంతో పాటు ఉంగరపు వేలు నుండి కూడా అదే సమయంలో ధ్వని విడుదలవుతుంది. కాబట్టి చిటిక వేయడానికి ఎక్కువగా, ముఖ్యంగా మధ్యవేలును ఉపయోగిస్తారు.
సంగీతంలా వినడానికి, ఇతరులను చిటికేసి పిలవడానికి ఈ చిటికలు ఉపయోగపడతాయి.
చప్పట్లు
చప్పట్లు
చప్పట్లను ఆంగ్లంలో క్లాప్స్ అంటారు. మానవులు లేక జంతువులు తమ రెండు సమతల ఉపరితల శరీర భాగాలను ఆకర్షణీయముగా చరచటం ద్వారా విడుదల చేసే ధ్వనిని చప్పట్లు అంటారు. మానవులు వారి చేతి యొక్క అరచేతులను ఉపయోగించి చప్పట్లు కొడతారు. ప్రశంసిస్తున్న వ్యక్తిని మెచ్చుకున్నాము అని తెలియజేయడానికి లేక ప్రశంసలను ఆమోదిస్తున్నాము అని తెలియజేయడానికి, పాత్రదారునికి అభినందనలు తెలపడానికి చప్పట్లు కొడతారు. సంగీతం మరియు నృత్య కార్యక్రమాలు జరుగుతున్నప్పుడు సంగీతానికి, నృత్య కార్యక్రమానికి అదనపు సంగీతముగా లయ బద్ధంగా చప్పట్లు కొడతారు.
కొంత దూరంలో ఉన్నవారిని చప్పట్లు కొట్టి పిలవడానికి, వినోద కార్యక్రమాలలో అందరూ ఉత్సాహంగా, ఆనందం ఉండటానికి, నిద్రమత్తు వదిలించుకోవడానికి ఈ చప్పట్లు ఉపయోగపడతాయి.
చిటికలు
మానవుల భావవ్యక్తీకరణ విధానాలు
త్రిపురనేని శ్రీనివాస్
త్రిపురనేని శ్రీనివాస్ సాహితీప్రముఖుల కుటుంబంలో పుట్టిన పేరొందిన కవి. ఇతను ఎన్నో తెలుగు పత్రికల్లో సంపాదకత్వ బాధ్యతలు నిర్వహించారు. అతి పిన్న వయస్సులోనే చనిపోయారు. 
అజంత కలం పేరుతో సుపరిచితుడు పీవీ శాస్త్రి గారి కవితా సంకలనాన్ని శ్రీనివాస్ 1993 లో స్వప్నలిపి అనే పుస్తకంగా కవిత్వం ప్రచురణల ద్వారా వెలుగులోకి తెచ్చాడు. ఈ కవితా సంకలనం 1997 లో సాహిత్యఅకాడమీ కవిత్వ పురస్కారం అందుకుంది.
కెమెరామెన్ గంగతో రాంబాబు
కెమెరామెన్ గంగతో రాంబాబు 2012 తెలుగు చలన చిత్రానికి రచన మరియు దర్శకత్వం పూరి జగన్నాథ్. ఈ చలన చిత్రానికి ప్రధాన పాత్రదారులుగా పవన్ కళ్యాణ్ మరియు తమన్నా నటించారు. వీరు ఈ చిత్రంలో నటించడానికి మార్చి 14, 2012న ఓప్పుకున్నారు. ఈ చిత్ర చిత్రీకరణ జూన్ 15, 2012న ప్రారంభించింది. అక్టోబరు 18, 2012న 1600 పైగా తెరలలో ఈ చిత్రం విడుదలైంది.
రాంబాబు (పవన్ కళ్యాణ్) మెకానిక్. అందరికి మంచి చేసే వ్యక్తి. అన్యాయాలను ఎదురించే దైర్యశాలి. ఇలాంటి వాడు మెకానిక్ గా కంటే జర్నలిస్టుగా అయితేనే కరెక్టని టీవీ చానల్ కెమెరామెన్ అయిన గంగ (తమన్నా) అతనికి జర్నలిస్టు జాబ్ ఇప్పిస్తుంది. మాజీ సీఎం జవహర్ నాయుడు (కోట శ్రీనివాసరావు) రాష్ట్రంలో అల్ల కల్లోలం కలిగించి ప్రభుత్వాన్ని పడగొట్టాలని, తాను అధికారంలోకి రావాలని కుట్రలు చేస్తుంటాడు. అతని కొడుకు రానా నాయుడు (ప్రకాష్ రాజ్) కూడా దుర్మార్గుడే. జవహర్ నాయుడు చేసి అన్యాయాలను, స్కాములను దశరథ్ అనే జర్నలిస్టు బయట పెట్టడానికి ప్రయత్నించడంతో రానా నాయుడు అతన్ని చంపేస్తాడు.
దశరత్ ను చంపింది రానా నాయుడే అనేది బహిరంగ రహస్యమే అయినా అతనికి భయపడి ఎవరూ బయట పెట్టరు. రాంబాబు ధైర్యంగా అతనితో నేరం ఒప్పించి అరెస్టు అయ్యేలా చేస్తాడు. కానీ రాజకీయ నాయకుల అండతో రానా నాయుడు బయటకు వస్తాడు. మీడియా అండతోనే సీఎంని అవుతా అంటూ రాంబాబుకు సవాల్ చేస్తాడు. అనంతరం రాజకీయాల్లోకి రావడానికి ప్లాన్ చేసుకుంటాడు. ఈ క్రమంలోనే రాంబాబు, రానా నాయుడు మధ్య వార్ మొదలవుతుంది. పొలిటికల్ మైలేజ్ కోసం రానా నాయుడు ఇరత రాష్టాల వాళ్లు ఆంధ్రప్రదేశ్ ఉండటానికి వీళ్లేదనే ఉద్యమం మొదలు పెడతాడు. పెద్ద ర్యాలీ చేస్తాడు.
రాంబాబు రంగంలోకి దిగి జనగనమన గీతం గురించి చెప్పి...భారతీయులంతా ఒక్కటే అని చాటి చెప్పి రానా నాయుడు ఉద్యమాన్ని నీరు కారుస్తాడు. రాజకీయాల్లో ఎలాగైనా నిలదొక్కుకోవాలనే దురాలోచనతో చివరకు తన తండ్రితో చివరి ప్రసంగం ఇప్పించి అతన్ని కూడా చంపేస్తాడు రానా నాయుడు. అలా తండ్రి మరణాన్ని తన రాజకీయాలకు ఉపయోగించుకుంటాడు. మరి రాంబాబు రానా నాయుడు దుర్మార్గాలను ఎలా చెక్ పెట్టాడు అనేది క్లైమాక్స్.
కొబ్బరినీరు
కొబ్బరి చెట్టుకు కాసిన యువ కొబ్బరికాయలలో నిల్వ ఉన్న స్వచ్ఛమైన ద్రవమును కొబ్బరి నీరు అంటారు. కొబ్బరి కాయలో కొబ్బరి బీజం తయారు కావడానికి సిద్ధమవుతున్న దశలో కొబ్బరినీరు ఎక్కువగా ఉంటుంది, ఈ దశలో ఉన్న కొబ్బరి కాయలోని నీరు మనిషికి బాగా ఉపయోగపడుతుంది. ఈ దశ దాటి అభివృద్ధి చెందుతున్న కొబ్బరికాయ లోపల వైపు కొబ్బరిపీచుకు అంటుకుని గట్టిగా కొబ్బరిచిప్ప తయారవుతుంది, నీరు రూపాంతరం చెందుతూ కొబ్బరి చిప్పకు లోపలి వైపున అంటుకుంటూ తెలుపు రంగుతో ఉన్న కొబ్బరి తయారవుతుంది.
ప్రతి సంవత్సరం సెప్టెంబరు 2న ప్రపంచ కొబ్బరి దినోత్సవాన్ని నిర్వహిస్తున్నారు.
కొబ్బరినీరు ఉన్న కొబ్బరికాయలు అన్ని ప్రాంతాలలో లభిస్తాయి. కొబ్బరినీరు ప్యాకెట్లలో మరియు సీసాలలో కూడా భద్రపరచినవి కొన్ని ప్ర్రాంతాలలో మార్కెట్లోకి వచ్చాయి.
అమరపు సత్యనారాయణ
అమరపు సత్యనారాయణ (ఏప్రిల్ 12, 1937 - అక్టోబరు 20, 2012) ప్రముఖ రంగస్థల నటుడు. ఈయన "కలియుగ కృష్ణుడు" గా సుప్రసిద్ధులు.
అమరపు సత్యనారాయణ విజయనగరం జిల్లా తెర్లాం మండలం పాములవలస గ్రామంలో అప్పలనాయుడు, కన్నమ్మలకు 1937 ఏప్రిల్ 12 న జన్మించారు. చిన్నతనంలో పాటలు, పద్యాలు గొంతెత్తి అందరూ వినెలా పాడేవారు. అతని కంఠ మాధుర్యాన్ని గుర్తించి పక్కి సత్యన్నారాయన అనె ఉపాధ్యాయుడు శిక్షణనిస్తే మంచి కచ్ళాఇంకారుడవుతాడని చేరదీసాడు. ఒకవైపు నాటకాల్లో అవకాశాలిస్తూ మరొకవైపు నోము సూర్యారావు వద్ద శిక్షణ యిప్పించాడు. పద్యం భావయుక్తంగా పాడటానికి సంగీతం చాలా అవసరమని అందులో శిక్షణ పొందారు. శ్రావ్యమైన కంఠం, చూడచక్కని రూపం, భావాత్మక గానం ఆయనను అందరిలో మేటిగా నిలిపింది. ఆయన ఏ పాత్ర ధరించవలసి వచ్చినా ఆహార్యం మొదలుకొని అన్ని విషయాలలో ప్రత్యేక శ్రద్ధ వహించెవారు. నిండుతనం కోసం పరితపించెవారు. అందువల్ల ఆయన పాత్రలకి ఆయనకు ప్రజాదరణ పెరిగింది.అమరపు సత్యనారాయణ అనేక పాత్రలు ధరించినా ఆయనకు కొన్ని పాత్రలతొ విడదీయరాని సంబంధం పెరిగింది.ముఖ్యంగా రామాంజనేయ యుద్ధంలో రాముడు, గయోపాఖ్యానం నాటకంలో కృష్ణుడు, అర్జునుడు, చింతామణి నాటకంలో బిల్వమంగళుడు పాత్రలు మంచి ఆదరణ పొందాయి.
2012, అక్టోబరు 20 న రాజాం లో కన్ను మూశారు.
మరులమాతంగి
మరుల మాతంగి అనేది అస్టరెసీ (Asteraceae) కుటుంబానికి చెందిన చిన్న చెట్టు. దీని శాస్త్రీయ నామం క్సాంధియం స్ట్రుమేరియమ్ (Xanthium strumarium). ఆంగ్లంలో దీన్ని రఫ్ కాకిల్బర్, క్లాట్బర్, కామన్ కాకిల్బర్, లార్జ్ కాకిల్బర్, వూల్గారీ బర్ అని అంటారు. అద్భుత ఔషధ గుణాలున్న ఈ మొక్కను దక్షిణ ఆసియా మరియు చైనా దేశాల్లో సంప్రదాయ వైద్యంలో వాడుదురు . మరుల మాతంగి పెంపుడు జంతువులకు మరియు పశువులకు హాని చేసే మొక్క. తమిళనాడు కొయంబత్తూరు మండలం ఉన్న సిరువాణి అడవుల్లో నివసించే మదుగ్గులు, పొంతాటులు, యాత్రియులు వంటి గిరిజన తెగలు మరులమాతంగి వేరు కషాయాన్ని నిద్రలేమికి వాడుదురు . వీటి గింజల నుండి తీసిన నూనెను నొప్పులకు వాడుదురు . అదిలాబాద్ జిల్లా నిర్మల్ డివిజన్ లో ఉండే గిరిజనులు వీటి వేరు నుండి తీసిన రసాన్ని ధరాయడ్ గ్రంథి వాపుపై పూస్తారు . కేన్సర్, క్షయ, దెబ్బలు, తలనొప్పి, మలేరియా, మరియు కీళ్ళనొప్పులు వంటి వ్యాధులను నయం చేసే గుణాలు మరులమాతంగికి ఉన్నాయి .
నాటడం
నాటడం అనేది విత్తనాలను పెంచటం యొక్క ప్రక్రియ.
రాగులు, సజ్జలు, జొన్నలు, ఆరిక, కొర్ర మొదలగున్నవి విత్తనాలను చల్లడం ద్వారా పంటను పండిస్తారు.
వరి (వడ్లు), మిరప, టమోటా, వంగ మొదలగున్నవి నారు కోసం విత్తనాలను చల్లుతారు.
మినుము, శనగలు, వేరుశనగలు, కందులు మొదలగునవి పంట క్షేత్రంలో కొద్ది లోపలికి విత్తుతారు.
పత్తి, మొక్కజొన్న, పొద్దుతిరుగుడు వంటి విత్తనాలను భూమి లోపల విత్తేటప్పుడు కొద్దిగా నీరు పోసి మృదువుగా చేతి వేలుతో నొక్కుతారు.
మామిడి ముట్టెలు, కొబ్బరి కాయలు మొదలగునవి గుంత తీసి నాటుతారు.
విత్తనశుద్ధి
విత్తనోత్పత్తి
పోలీసు అమరవీరుల సంస్మరణ దినోత్సవం
పోలీసు అమరవీరుల సంస్మరణ దినం ప్రతి సంవత్సరం అక్టోబరు 21న జరుపుకుంటారు. భారత్-చైనా సరిహద్దుల్లోని ఆక్సయ్ చిన్ ప్రాంతంలో 16 వేల అడుగుల ఎత్తున రక్తం గడ్డకట్టే మంచు పర్వతాల మధ్యన ఉన్న వేడి నీటిబుగ్గ (హాట్ స్ప్రింగ్స్) అమర జవానుల త్యాగాలకు ప్రతీకగా మన మధ్య నిలిచి ఉంది. దేశవ్యాప్తంగా విధినిర్వహణలో అసువులుబాసిన పోలీసులను స్మరిస్తూ, ప్రతి ఏడాది అక్టోబరు 21న పోలీసు అమరవీరుల సంస్మరణ దినం గా పాటించడం ఈ పవిత్ర స్థలం నుంచే ఆరంభమైంది. మిలటరీ ఎత్తుగడలకు చైనా సరిహద్దులోని భారత భూభాలైన లడక్, సియాచిన్ ప్రాంతాలు కీలకమైనవి. సరిహద్దు భద్రతాదళం, ఇండో-టిబెటన్ బోర్డర్ పోలీస్ వంటి ప్రత్యేక భద్రతాదళాలు ఏర్పడక ముందు సరిహద్దులను రక్షించే మహత్తర బాధ్యతను కేంద్ర రిజర్వు పోలీస్ ఫోర్స్ (CRPF) బలగాలు నిర్వర్తించేవి. 1959 అక్టోబరు 21న డీఎస్పీ కరమ్ సింగ్ నేతృత్వంలో పంజాబ్ కు చెందిన 21 మంది సభ్యుల బృందం సరిహద్దుల్లో విధులు నిర్వర్తిస్తుండగా, చైనా రక్షణ బలగాలు సియాచిన్ భూభాగాన్ని ఆక్రమించేందుకు ప్రయత్నించడంతో సీఆర్పీఎఫ్ దళం హాట్ స్ప్రింగ్స్ ప్రాంతంలో దీటుగా ఎదురొడ్డి పోరాడింది. ఆ పోరాటంలో పది మంది భారత జవాన్లు ప్రాణాలను కోల్పోయారు. హాట్ స్ప్రింగ్స్ అంటే వేడి నీటిబుగ్గ అని అర్థం. కానీ భారత జవాన్ల రక్తంతో తడిచిన హాట్ స్ప్రింగ్స్ నెత్తుటి బుగ్గగా మారి పవిత్రస్థలంగా రూపు దిద్దుకుంది. ప్రతి ఏడాదీ అన్ని రాష్ట్రాల పోలీసులతో కూడిన బృందం ఈ పవిత్ర స్థలాన్ని సందర్శించి నివాళులు అర్పించడం ఆనవాయితీ.
పోలీస్
సాక్షి దిన పత్రిక - 2012 అక్టోబరు 21
కవాతు
కవాతును కవాత్ అని కూడా అంటారు. కవాతును హిందీలో పథ్ సంచలన్, ఆంగ్లంలో రూట్ మార్చి అంటారు. కవాతు అంటే పథములో సంయుక్తంగా కదలటం. ఒక ప్రత్యేక సందర్భంలో అనేక మంది ఒకే ఉద్దేశంతో ఈ కవాత్ ను నిర్వహిస్తారు. ఈ కవాతును నిర్వహించడం ద్వారా ప్రజలకు లేదా సంబంధికులకు ఒక సందేశాన్ని అందిస్తారు.
రాష్ట్రీయ స్వయంసేవక్ సంఘ్ వారు చేసే పథ్ సంచలన్ చాలా ప్రముఖమైనది మరియు ప్రసిద్ధి చెందినది. ఈ పథ్ సంచలన్ లో పాల్గొనే వారు కొన్ని నియమాలను పాటించవలసి ఉంటుంది. తెల్లచొక్కా (పొడుగు చేతులు), కాకీనికరు (సంఘ్ నికరు), సంఘ్ వారు ఇచ్చే నల్లటోపి, సంఘ్ వారు ఇచ్చే బ్రౌన్ బెల్ట్, నలుపు రంగు షూ (పదవేస్), మరియు దండ (భుజం ఎత్తు ఉండే చక్కని వెదురు కర్ర) మొదలగునవి పథ్ సంచలన్ యొక్క డ్రస్ కోడ్. పథ్ సంచలన్ చేసేటప్పుడు వాయించే వాద్యనాదాన్ని ఘోష్ నాదం అంటారు. ఆనక్, ప్రణవ, వంశీ, శంఖ, జలరి నాదం మొదలగునవి ఘోష్ నాదంలో ఉపయోగించే వాద్య పరికరాలు. పథ్ సంచలన్ లో ఉపయోగించే జెండాను భగవాధ్వజం అంటారు.
మిమిక్రీ శ్రీనివాస్ (శ్రీకాకుళం)
సంప్రదాయ కళల్లో మిమిక్రీ ఒకటి. ధ్వని అనుకరణ ద్వారా ప్రేక్షకులను నవ్వించి పరవశులను చేసింది ఈ కళ. ఉత్తరాంధ్రలో ఈ కళలో రాణించి జాతీయ స్థాయిలో గుర్తింపు పొందిన వ్యక్తి. శ్రీకాకుళం నకు చెందిన శ్రీ వేదుల ప్రభాకర శ్రీనివాస్. ఈయన 'వి.పి.శ్రీనివాస్ ' గా సుపరిచితులు.మిమిక్రీ, వెంట్రిలాక్విజం ప్రదర్శనలలో తనదైన గుర్తింపును స్వంతం చేసుకున్నారు. 
ఈయన ప్రఖ్యాత మిమిక్రీ కళాకారులు అయిన లోకనాథం నందికేశ్వరరావు గారి శిష్యులు. గత రెండు దశాబ్దాలుగా ఆయన అనన్య ప్రతిభాపాటవాలతో దేశ,విదేశాలలో ఖ్యాతి పొందారు.
ఆయన యిప్పటి వరకు సుమారు రెండు వేల ప్రదర్శనలిచ్చారు.
శ్రీ వేదుల సీతారామమూర్తి,శ్రీమతి మధుకెశ్వేరమ్మ దంపతులకు నవమ గర్భముక్తాఫలం చిరంజీవి వేదుల ప్రభాకర శ్రీనివాస్,బి.ఎ పట్టబద్రుడు. ఈయన 1982 లో ముఖానికి రంగు పూసుకొని "
మిమిక్రీ కళా రంగంలోకి ప్రవేశించారు.అప్పటి నుంది మిమిక్రీ కళాకారునిగా ఎదగాలని ఆయన మదిలో మెదిలింది. శ్రీ నేరెళ్ళ వేణుమాధవ్ గారిని స్ఫూర్తిగా తీసుకొన్న ఆయన గురువు లేని విద్య రాణించదనె సంకల్పంతో 
ప్రముఖ కళాకారులైన శ్రీ లోకనాథం నందికేశ్వరరావు గారి వద్ద శిష్యరికం చేసి మిమిక్రీ కళలో ఎన్నో మెళుకువలు తెలుసుకొని గురువుకు తగ్గ శిష్యునిగా రాణిస్తూ 1984 నుంది 1994 వరకు ఒక దశాబ్ద కాలం ప్రఖ్యాత బ్యాండు పార్టీ
నిర్వహకుడు అయిన శ్రీ చింతలపూడి నర్శింహులు గారి వద్ద వ్యాఖ్యాతగా పనిచెసారు. ప్రముఖ నటుడు విశ్వ విఖ్యాత నటసార్వభౌముడు శ్రీ నందమూరి తారకరామారావు గారు ముఖ్య మంత్రిగా ఉన్న సమయంలో 1988 లో
విజయవాడలో ఆయన యెదుట వారి గొంతును అనుకరించి ప్రశంసలు పొందారు. ఇక వెంట్రిలాక్విజం (మాట్లాడే బొమ్మ) ప్రక్రియకు ప్రేరణ "ఇది కథ కాదు" చిత్రంలోని కమలహాసన్ పాత్ర. ఆ ప్రక్రియకు ఆకర్షితుడై 1992 లో 
ముంబయి నుండి బొమ్మ తెప్పించుకొని తన గురువు నందికేశ్వర రావు వద్ద పెదవులు కదపకుండా బొమ్మ మాట్లాడుతుందనె భ్రమ కలిగించే ఎన్నో మెళుకువలు నేర్చుకున్నారు. 1998 నాటికి 1000 ప్రదర్శనలిచ్చి సహస్ర
గళార్చన పూర్తి చేసారు. 1999 లో ఎన్.టి.ఆర్ ఉన్నత పాఠశాల, తిలక్ హాలలో 12 గంటల ప్రదర్శన, 2002 మార్చి 12,13 తేదీలలో బాపూజీ కళామందిర్ శ్రీకాకుళంలో 25 గంటలు ఏకబిగిన ప్రదర్శననిచ్చి ఆబాలగోపాలం అందరి
ప్రశంసలకు పాత్రులైనారు. దేశం నలు మూలల్లో వీరి ప్రదర్శనలు జరిగాయి.భారతదేశంలో ప్రముఖ పట్టణాలైన ఢిల్లీ, ముంబయి,కలకత్తా,బళ్ళారి,కొచ్చిన్,భువనేశ్వర్,కటక్,బరంపురం,పర్లాఖిముడి,సూరత్,బరోడా,అహ్మదాబాద్,
ఖర్గపూర్,రాయపూర్,రాయిఘర్,సింధునూర్,బాల్కో,పూనే,నాగపూర్,వంటి ప్రదేశాలలో ప్రవాసాంధ్రుల సంఘాలలో ప్రదర్శనలిచ్చి తెలుగువారి పురస్కారాలు ఎన్నో పొంది ఉన్నారు.
2006 నవంబరు 17 న దుబాయిలో యిచ్చిన ప్రదర్శనతో అంతర్జాతీయ స్థాయికి వీరి విజయ ప్రస్థానం ప్రారంభించబడింది. 13 దేశాలలో తన ప్రదర్శనను ప్రదర్శించి తెలుగు వారి గౌరవాన్ని యినుమడింప జేసారు.యిలా వీరి
విజయ ప్రస్థానంలో 30 సంవత్సరములు పూర్తి చెసుకున్న సందర్భంగా శ్రీకాకుళం గర్వించ దగ్గ కళాకారునిగా వీరిని సత్కరించటం కనీస బాధ్యతగా భావించి "చిల్డ్రన్ లాఫింగ్ క్లబ్" ఆద్వర్యంలో తే.07.10.2012 ది. న 
జిల్లావాసులు స్థానిక అంబేద్కర్ ఆడిటోరియంలో ఘనంగా సత్కరించారు.శ్రీ వేదుల ప్రభాకర శ్రీనివాస్ గారు (మిమిక్రీ శ్రీనివాస్) 13 దేశాలలో ప్రదర్శనలిచ్చారు.
కొసరు
కొసరు అంటే వస్తువులు కొన్నప్పుడు కొన్నవస్తువులకు పైన ఉచితంగా లభించిన కొసభాగం అని అర్థం. కొసరు పొందిన కొనుగోలుదారుడు ఎక్కువ ఆనందం పొందటం వలన అసలు కన్నా కొసరు ఎక్కువ అంటారు. కొసరు కోరడాన్ని కొసరడం లేక కొసరించడం అంటారు. అమ్మకందారుడు కూడా కొసరు ఇచ్చి కొనుగొలుదారులను ఆకర్షిస్తాడు. ఈ కారణంగా అమ్మకందారుడు కూడా సంతోషపడతాడు. కొసరుకు వ్యతిరేకం ఎసరు. ఎక్కువగా కూరగాయలు, పండ్లు కోనేటప్పుడు కొసరు కోరడం, కొసరు ఇవ్వడం జరుగుతుంటుంది. వస్తువులను తూచేటప్పుడు అడిగిన తూకానికి పైన మొగ్గు వాలినప్పుడు ఈ మొగ్గును కొసరు కింద ఉచితంగా ఇస్తారు. అందువలన కొసరును మొగ్గు అని కూడా అంటారు.
ప్రియా రాయ్
ప్రియా రాయ్ భారతీయ సంతతికి చెందిన అమెరికన్ నీలి చిత్రాల సుప్రసిద్ధ నటి. ఈమెను ప్రియా అంజలి రాయ్ మరియు ప్రియా రాయ్ అంజలి అని కూడా పిలుస్తారు. ఈమె న్యూఢిల్లీ నగరంలో 1977 డిసెంబరు 25 న జన్మించింది. రెండవ సంవత్సర వయసులోనే న్యూఢిల్లీ నుండి అమెరికాకు పయనమయిన ఈమె మిన్నిపొలీస్ నగర సమీపంలో ఉన్న ఉప పట్టాణాల్లోనే బాల్యం సాగింది. అరిజోనా రాష్ట్ర విశ్వవిద్యాలయంలో చదివింది. ప్రియ 1998 లో నీలి చిత్రాల్లో ప్రవేశించింది. అంతకు ముందు మోడలింగ్ లో చేసి తర్వాత 12 సంవత్సరాలు డాన్సర్ గా చేసింది.
ప్రియ 2009 లో "ఛీర్ లీడర్స్" అనే సినిమాలో స్త్రీల సామూహిక సంభోగ సన్నివేశం (Group sex scene) లో నేరుగా పాల్గొన్నందుకు ప్రతిష్ఠాత్మక ఎ.వి.యన్ (AVN) అవార్డును గెల్చుకుంది. ఛీర్ లీడర్స్ సినిమాలో ఈమె జెస్సీ జేన్, టామీ గన్, మెంఫిస్ మన్రో, అలెక్సిస్ టెక్సాస్ వంటి సుప్రసిద్ధ నటీ నటులతో చేసింది. ప్రస్తుతం ప్రియా రాయ్ తన ఎక్కువ సమయాన్ని వ్యక్తిగత వెబ్ సైట్ అయిన http://www.priyaanjalirai.com/తో గడుపుతోంది.
సన్నీ లియోన్, ఏంజిలా దేవి, నదియా నైస్, జాజ్మిన్ చౌదరి, సహారా నైట్, అంజలి కారా, అభిలాష, ప్రతిభ, షకీల, యున్ని మారీ, రేష్మ, దేవిక, సింధు, కుంతాజ్, హీనా రెహ్మాన్
ద్వీప దేశం
ద్వీప దేశం యొక్క దేశ ప్రాథమిక భూభాగం ఒకటి లేదా ఎక్కువ దీవులు లేదా ద్వీప భాగాలను కలిగి ఉంటుంది. ద్వీప దేశంను ఆంగ్లంలో ఐలాండ్ కంట్రీ (Island country) అంటారు. 2011 నాటికి 193 ఐక్యరాజ్య సభ్య దేశాలలో సుమారు 25శాతం అనగా 47 ద్వీప దేశాలు ఉన్నాయి.
దేశాల జాబితా – దీవుల దేశాలు - ద్వీప దేశముల జాబితా
ద్వీపం
భూపరివేష్టిత దేశం
బ్రిటిషు
బ్రిటిష్ అనే పదం యునైటెడ్ కింగ్ డమ్ లేదా గ్రేట్ బ్రిటన్ యొక్క ద్వీపం మరియు దాని ప్రజలతో పాటు వివిధ విశేషణాలను సూచిస్తుంది.
నోవక్ జకోవిచ్
నోవక్ జొకోవిక్ (Novak Djokovic) (సెర్బియన్|Новак Ђоковић) సెర్బియా దేశానికి చెందిన. ఇతడు 1987, మే 22 వ తేదీన సెర్బియా లోని బెల్ గ్రేడ్ లో జన్మించాడు. 223 వారాల పాటు ప్రపంచ నెంబర్ వన్‌గా నిలిచి రికార్డు సృష్టించాడు. టెన్నిస్ క్రీడా ప్రపంచంలో అత్యుత్తమ ఆటగాళ్ళలో జొకోవిచ్ ఒకడు.నోవక్ డొకోవిక్ సెర్బియా లోని బెల్ గ్రేడ్ లో 1987 మే 22 న జన్మించాడు.
మార్కీస్ దే బుస్సీ
18వ శతాబ్దపు దక్షిణ భారతదేశ చరిత్రలో బుస్సీగా ప్రసిద్ధి చెందిన మార్కీస్ దే బుస్సీ-కాస్తెల్నూ (Marquis de Bussy-Castelnau) ఫ్రెంచి సైనికాధికారి. 1783 నుండి 1785 వరకు ఫ్రెంచి వలస స్థావరమైన పాండిచ్చేరి గవర్నరు జనరలుగా పనిచేశాడు. బుస్సీ అసలు పేరు చార్లెస్ జోసెఫ్ పతిత్సీ (Charles Joseph Patissier). మార్కీస్ దే బుస్సీ, పానగల్ రాజా, డచ్చెస్ ఆఫ్ విండసర్ లలాగా వంశపారంపర్యంగా కలిగిన నామప్రశస్తమే.
ఈస్టిండీసులో జోసెఫ్ ఫ్రాంషోయిస్ డూప్లే ఆధ్వర్యంలో అసాధారణ కార్యనిర్వహణ చేసి "ఆర్డర్ ఆఫ్ సెయింట్ లూయి" అందుకున్నాడు. 1748లో బ్రిటీషు వారి నుండి పాండిచ్చేరి తిరిగి చేజిక్కించుకోవటానికి దోహదం చేశాడు. ఈ కృషికిగానూ ఈయన గుడ్‌హోప్ అగ్రము ఆవల ఉన్న ఫ్రెంచి సేనలన్నింటికి సైన్యాధ్యక్షునిగా నియమించబడ్డాడు. అమెరికా స్వాతంత్ర్యోద్యమంలో భాగంగా జరిగిన ఇండియన్ దాడులలో పియర్ ఆంధ్రే దె సఫ్రెన్ తో తన కార్యకలాపాలను సమన్వయపరచుకొని సంఖ్యాబలం కలిగిన బ్రిటీషు సేనలపై సమర్ధవంతగా పోరాడాడు.
బొబ్బిలి పాలకులపై జరిగిన పోరాటంలో చేసిన సహాయానికి కృతజ్ఞతతో విజయనగరం రాజు పూసపాటి పెద విజయరామరాజు బుస్సీకి యానాం ప్రాంతాన్ని బహూకరించాడు. 1750లో బుస్సీ తన సైనికబృందంతో హైదరాబాదులో స్థావరం ఏర్పరచుకొని ఉన్నప్పుడు, అనేకమంది సైనికులు మశూచి బారినపడి మరణించారు. ఆర్థిక ఇబ్బందులతో కొట్టమిట్టాడుతున్న బుస్సీకి విజయనగరం రాజు విజయరామరాజు ఆర్థిక సహాయంతో పాటు, తన సైనికదళాన్ని పునర్మించేందుకు సహాయం చేశాడు.
1753లో, దక్కన్ సుబేదారు సలాబత్ జంగ్, సుబాలో ఫ్రెంచి సేనల పోషణ నిమిత్తం, వారి సహాయానికి ప్రతిఫలంగా సాలీనా రెండు లక్షల ఆదాయం కల చికాకోలు, ఏలూరు మరియు రాజమండ్రి పరగణాలను బుస్సీ ధారాదత్తం చేస్తూ ఫర్వానా జారీచేశాడు. బుస్సీ పది లక్షల ఆదాయం కలిగిన దక్కన్ సుబాలో అధికారం నిలబెట్టుకొనేందుకు సహాయపడ్డాడు. ఔరాంగాబాదులో ఫ్రెంచి మరియు సలాబత్ జంగుకు మధ్య కుదిరిన ఈ ఒప్పందంపై సలాబత్ జంగ్ యొక్క సయిద్ లష్కర్ యొక్క సంతకం చేశాడు. బుస్సీ, డూప్లే యొక్క కీలక అనుయాయి. ఉత్తర సర్కారులు మరియు కోరమండల్ తీరం వెంటా ఫ్రెంచి కార్యకలాపాలను విస్తరించండంలో విశేషపాత్ర పోషించాడు. మైసూరుకు చెందిన హైదర్ అలీ కూడా ఈయన నేతృత్వంలో కొన్నాళ్ళు ఉన్నాడు.
1756లో బుస్సీ రాజమండ్రిని సందర్శించాడు. రాజమండ్రి వద్ద విజయరామరాజు ఎదురువెళ్ళి బుస్సీకి ఘనంగా స్వాగతం పలికాడు. విజయనగరం రాజులకు బొబ్బిలి పాలకులకు వచ్చిన భేదాభిప్రాయలు 1757, జనవరి 23న బొబ్బిలి యుద్ధానికి దారితీసాయి. ఆ యుద్ధంలో విజయరామరాజు పక్షాన బుస్సీ యుద్ధంచేశాడు. యుద్ధంలో బొబ్బిలి కోట పూర్తిగా నేలమట్టమైంది. అనేకమంది బొబ్బిలి సైనికులు మరణించారు. యానాంలో ఇప్పటికీ బుస్సీ పేరు మీద ఒక వీధి ఉంది.
1755లో కొత్తగా ఢిల్లీ సింహాసనాన్ని అధిష్టించిన మొగల్ చక్రవర్తి రెండవ ఆలంగీరు, మరాఠా సేనలను అణచివేయటానికి ఫ్రెంచి సేనల సహాయాన్ని అర్ధిస్తూ బుస్సీకి ఒక లేఖ వ్రాశాడు. ఆ లేఖలో ఆలంగీరు వెయ్యి మంది ఫ్రెంచి సైనికదళాన్ని పంపించేందుకు వీలౌతుందా? అని కోరాడు. ప్రత్యుపకారంగా ఫ్రెంచి సేనల పోషణార్ధం పెద్దమొత్తం ముట్టజెబుతానని మాటిచ్చాడు. అంతేకాక కర్ణాటక యుద్ధాల గొడవలను ఫ్రెంచి ఈస్టిండియా కంపెనీకి అనుకూలంగా పరిష్కరిస్తానని చెప్పాడు.
బుస్సీ, డూప్లే యొక్క చివరి సవతి కూతురైన మరీని 1754 మార్చిలో వివాహం చేసుకున్నాడు. వీరి ఏకైక సంతానమైన కూతురు 1759లో పారిస్లో మరణించింది. బుస్సీ 1785లో పాండిచ్చేరిలో మరణించాడు.
నర్తకులు
నర్తకులను ఆంగ్లంలో డాన్సర్స్ అంటారు. నాట్యం చేసే కళాకారులను నర్తకులు అంటారు. నాట్యం చేసే స్త్రీని నర్తకి అంటారు. నాట్యం చేసే పురుషుడిని నర్తకుడు అంటారు. వీరు సాధన ద్వారా ప్రావీణ్యత సాధిస్తారు.
గాయకులు
నృత్యరూపకల్పన
నృత్యరూపకల్పనను ఆంగ్లంలో కోరియోగ్రఫీ అంటారు. కోరియోగ్రఫీ అనేది సన్నివేశాలకు సంబంధించిన కదలికలను రూపకల్పన చేసే ఒక కళ. ఇది చలనం, రూపం లేదా రెండింటికి సంబంధించిన కళగా పేర్కొనవచ్చు. కోరియోగ్రఫీ స్వయంగా నృత్యాన్ని రూపకల్పన చేసుకోవడాన్ని కూడా సూచిస్తుంది. ఈ కొరియోగ్రఫీ అనే పదం వృత్తాకార నృత్యం మరియు రచన అనే అర్ధాలనిచ్చే గ్రీకు పదాల నుండి ఉద్భవించింది, సాహిత్యపరంగా దీని అర్థం నృత్య రచన. నృత్య రూపకర్త నృత్యరూపకల్పన యొక్క కళను సాధన చేయుట ద్వారా నృత్యరూపకాలను సృష్టిస్తాడు. ఈ కొరియోగ్రఫీ అనే పదం మొదటిసారి 1950 లో అమెరికన్ ఇంగ్లీష్ నిఘంటువులో కనిపించింది, మరియు కొరియోగ్రాఫర్ అనే పదం మొదటిసారి 1936 లో On Your Toes అనే బహిరంగ ప్రదర్శన ఇచ్చిన George Balanchine ని వరించింది. దీనికి ముందు వేదిక మరియు చిత్రాలలో నృత్యరూపకల్పనను సూచించేందుకు పదబంధాలుగా బృంద ప్రదర్శన by, నృత్య ప్రదర్శన by, లేదా సాధారణంగా నృత్యాలు by వంటి పదాలతో కొరియోగ్రాఫర్‍ను సూచించేవారు.
కొరియోగ్రాఫర్
సమకాలీకరించబడిన ఈత
నృత్య దర్శకులు
నృత్య దర్శకులను ఆంగ్లంలో కొరియోగ్రాఫర్స్ అంటారు. నృత్యరూపకల్పనను రూపొందించే వారిని నృత్య దర్శకులు అంటారు. నృత్యరూపకల్పన కొన్నిసార్లు నృత్య సంకేతాలను వ్యక్తపరచే ఆకృతిని కూడా సూచిస్తుంది. నృత్యదర్శకుడు నాట్యములకు ఒక రూపు తేస్తాడు. నృత్య కొరియోగ్రఫీ కొన్నిసార్లు నృత్యకూర్పుగా పిలవబడుతుంది. నృత్యదర్శకుడు లయ, ఉచ్చారణ, నేపథ్యం వంటి అనేక కోణాలకు సంబంధించిన వైవిధ్యమైన అనేక విషయాలను దృష్టిలో ఉంచుకొని నృత్యరూపకాన్ని కూర్చుతాడు. ఇతను నృత్యరూపక ప్రక్రియను వినూత్న ఆలోచనలతో అభివృద్ధి పరచడం జరుగుతుంది. నృత్య దర్శకుడు నృత్యరూపకాన్ని ఒక వేదికపై పదర్శన ఇవ్వడానికి రూపొందిస్తాడు. ఇతను నృత్యాన్ని పరిస్థితులను బట్టి, అవసరాన్ని బట్టి జాజ్ నృత్యం, హిప్ హాప్ నృత్యం, సమకాలీన నృత్యం, జానపద నృత్యం, మత సంబంధమైన నృత్యాలను రూపొందిస్తాడు.
కోరియోగ్రఫీ
శ్రీ విజయేశ్వరీదేవి
కరుణామయి శ్రీ విజయేశ్వరీదేవి ఆంధ్రప్రదేశ్ నెల్లూరుజిల్లా పెంచలకోనలో ఉన్న శ్రీ మాతృదేవి విశ్వశాంతి ఆశ్రమం నిర్వాహకురాలు. ఈ అమ్మవారి జన్మదినం నవరాత్రి ఉత్సవాల చివరి రోజైన విజయదశమి. ఈ విజయేశ్వరీదేవి అమ్మవారి ప్రవచనాలు, భక్తి గీతాలు దేశ, విదేశాలలో బాగా ప్రాచుర్యం పొందాయి.
స్టాక్ ఎక్స్చేంజ్
స్టాక్ ఎక్స్చేంజ్ స్టాక్ మధ్యవర్తులకు మరియు వ్యాపారులకు సంబంధించిన వాణిజ్య నిల్వలు, బాండ్లు, మరియు భద్రతలకు సంబంధించిన సేవలను అందించే మార్పిడి యొక్క ఒక రూపం. స్టాక్ ఎక్స్చేంజ్‍లు సెక్యూరిటీలు మరియు ఇతర ఆర్థిక సాధనాల యొక్క మూలధన ఈవెంట్స్ ఇష్యూ మరియు విముక్తి కొరకు కూడా సౌకర్యాలను అందిస్తుంది, దీనితో పాటు డివిడెండ్ మరియు రాబడి యొక్క చెల్లింపులు చేస్తుంది. స్టాక్ ఎక్స్చేంజ్‍లో నమోదైన సెక్యూరిటీస్‍గా సంస్థల చేత జారీ చేయబడిన వాటాలు, యూనిట్ ట్రస్ట్స్, డెరివెటివ్స్ (ఉత్పన్నాలు), నిల్వచేయబడిన పెట్టుబడి ఉత్పత్తులు మరియు బాండ్లు ఉన్నాయి.
ప్రధాన స్టాక్ ఎక్స్ఛేంజ్‍లలో: 2011 డిసెంబరు 31 నాటి ప్రకారం
స్టాక్ మార్కెట్
ద్వంద్వార్థం
ద్వంద్వార్థంను ఆంగ్లంలో డబుల్ మీనింగ్ లేక డబుల్ ఎన్‍టెన్‍డ్రీ (Double entendre) అంటారు. ద్వంద్వార్థం అంటే రెండు అర్థాలనిచ్చే పదం. ఉదాహరణకు 
ఒక పద్యంలో ఒక స్త్రీని వర్ణిస్తూ ఆమె మోము తామర, కన్ను తామర, చరణములు తామర, కరంబులు తామర అని ఉంది. ఒక హాస్యశీలుడు ఆ పద్యాన్ని చదివాడు. ఇదేమిటబ్బా ! ఎక్కడన్నా మొలతామర విన్నాము గాని ఈమె ఒళ్ళంతా తామరేనట. ఇదేదో దూలగొండిలాగుంది అన్నాడట. పద్యంలో తామర అంటే పద్మం అనే అర్థంలో వాడబడింది. కాని తామర అంటే చర్మవ్యాధి కూడా ఒకటి ఉంది. అది అంటుకుంటే త్వరగా వదలదు. స్త్రీ ముఖాన్ని, కన్నులు, చరణాలు, కరాలు పద్మంతో పోల్చుట కవుల అలవాటు, పద్మానికి బదులు తామర అనడంతో అక్కడ హాస్యం విరబూసింది.
8వ తరగతి తెలుగు స్టడీ మెటీరియల్
మూలవిరాట్
మూలవిరాట్ అనే పదం ఒక సంస్కృత పదం, మూలవిరాట్ అనగా హిందూ దేవాలయాలలోని ప్రధాన దైవాన్ని సూచిస్తుంది. మూలం అనగా ముఖ్యమైనది, ప్రధానమైనది అని అర్థం, విరాట్ దైవాన్ని సూచిస్తుంది, అందువలన హిందూ దేవాలయాలలోని ప్రధాన దైవాన్ని మూలవిరాట్ అంటారు.
దేవాలయాలలో మూలవిరాట్ యొక్క ప్రధాన సంరక్షణ కేంద్రపు గదిని గర్భగుడి లేక గర్భగృహం (పిండం యొక్క నివాసస్థలం) అంటారు. మూల విగ్రహం ఉండే గర్భగుడి దేవాలయానికి మధ్యలో ఉంటుంది, గర్భగుడి యొక్క ద్వారం ఎక్కువగా తూర్పు వైపున ఉంటుంది. మూల విగ్రహం ఉండే గది ఒక చదరపు గది, ఎక్కువగా మూల విగ్రహం తూర్పు వైపుకి చూస్తున్నట్లు పడమర వైపు గోడకి దగ్గరగా మధ్యలో ఉంటుంది. పురాతన హిందూ దేవాలయాలలో గర్భగుడి ఎక్కువగా చదునైన రాళ్లను అడ్డంగా నిలువుగా అమర్చి నిర్మించారు. కొన్ని దేవాలయాలలో మూల విగ్రహం ఉండే గర్భగుడిలో ఫోటోలు తీయరాదనే ఆంక్షలు ఉన్నాయి. The more important gods, Moolavar are closed to the center of the temples than the images that surround them and are precisely located at the points corresponding to the energies they represent on the temple plan's magical diagram.
మండలి బుద్ధ ప్రసాద్
మండలి బుద్ధ ప్రసాద్ ప్రముఖ రాజకీయ నాయకుడు,ఆంధ్ర ప్రదేశ్ శాసనసభ ఉపసభాపతి, ఆంధ్ర ప్రదేశ్ రాష్ట్ర ప్రభుత్వంలో మాజీ మంత్రి, మరియు తెలుగు భాషాభిమాని. ఆంధ్ర ప్రదేశ్ రాజకీయాలలో తనకంటూ ఒక ప్రత్యేక ముద్ర వేసుకున్న నాయకుడు. సేవయే ధ్యేయంగా, జాతీయవాదం, గాంధేయవాదం కలగలిపిన మనిషి. తెలుగు భాషా మరియు సంస్కృతులపై ఆసక్తి గల వ్యక్తిగా సుపరిచితులు.
మండలి బుద్ధ ప్రసాద్ మే 26, 1956 తేదీన నాగాయలంక, కృష్ణా జిల్లాలో జన్మించారు. ఆయన తండ్రి మండలి వెంకట కృష్ణారావు ప్రముఖ కాంగ్రెస్ రాజకీయ నాయకుడు మరియు సమాజ సేవకుడు. చిన్నప్పుడు కమ్యూనిస్టుల ప్రాబల్యం ఎక్కువగా వుండడంతో అభద్రతా భావంతోనే మండలి పెరిగారు. సాహిత్య, చరిత్ర పుస్తకాలు అప్పడు ఎక్కువగా చదవటం అలవడింది. బుద్ధప్రసాద్ ఆర్ట్స్ లో పట్టాపుచ్చుకున్నారు. విజయలక్ష్మిని పెళ్ళిచేసుకున్నారు. వారికి ఇద్దరు కుమార్తెలు,ఒక కుమారుడు.
అవనిగడ్డ నియోజకవర్గం నుంచి 1999,2004 ఎన్నికలలో ఎమ్మెల్యేగా గెలుపొందారు.2009 శాసనసభ ఎన్నికలలో ఓడిపోయారు. కృష్ణా జిల్లా కాంగ్రెస్ అధ్యక్షుడిగా పన్నెండేళ్ళ పాటూ పనిచేశారు. 2007 ఏప్రిల్ లో పశుసంవర్థక మరియు పాలపరిశ్రమాభివృద్ధి శాఖల మంత్రిత్వమును నిర్వహించారు. రైతు కుటుంబ నుండి వచ్చినవారు కాబట్టి రైతుల సంక్షేమం కోసం పాటుబడ్డారు. కృష్ణా డెల్టాకు రెండు పంటల నీరుపంపిణీకి కృషి చేసి సాధించారు. ఆయన తండ్రి జీవితాశయమైన పులిగడ్డ -పెనుమూడి వారధిని సాకారం చేశారు. రాజకీయాలలో నీతి, నిజాయితీకి పేరుతెచ్చుకున్నారు. తెలుగు మాధ్యమంగా పాఠశాల విద్యకొరకు జి.వో సాధించటానికి కృషి చేశారు.
2012 అక్టోబరులో ఆంధ్ర ప్రదేశ్ అధికార భాషా సంఘంకు అధ్యక్షుడిగా నియమితుడయ్యాడు. ఆయన ఆధ్వర్యంలో 2012 ప్రపంచ తెలుగు మహాసభలు జరిగాయి. రాష్ట్రంలో తెలుగు భాషాభివృద్ధికి మరియు పరిపాలనా భాషగా అమలుకు కృషి చేశారు. అయితే తెలుగు ప్రజలను విడదీయడానికి జరుగుతన్న ప్రయత్నాలను సహించలేక 2013 ఆగస్టు 1 న రాజీనామా చేశారు. తదుపరి తెలుగు దేశం పార్టీ సభ్యత్వం తీసుకుని అవనిగడ్డ నుండి పోటీ చేసి 2014 సాధారణ ఎన్నికలలో గెలిపొందారు.ఆంధ్ర ప్రదేశ్ శాసనసభకు ఉపసభాపతిగా ఎన్నుకోబడ్డారు.
"గాంధేయ" సమాజసేవాసంస్థకు కార్యదర్శిగా పనిచేశాడు. తెలుగుకి ప్రాచీన భాషా హోదా కొరకు ఏర్పాటైన భాషోద్యమశాఖకు బలమైన ఆధారంగా నిలిచాడు. దక్షిణ భారత హిందీ ప్రచార సభకు సేవలందించాడు.
విశ్వామిత్ర గణ గోత్ర ప్రవరలు
హిందూ మతం లోని బ్రాహ్మణ ప్రవర ("అత్యంత అద్భుతమైన" అని సంస్కృతం అర్థం) సంస్కృతి,
ఒక ప్రవర వారి గోత్రాలను, వంశము (వంశం) నకు చెందిన ఒక ఋషి (సేజ్) నుంచి ప్రత్యేకమైన బ్రాహ్మణ అవరోహణ ఆరంభము అవుతుంది. వేద ఆచార ప్రకారం, ప్రవర యొక్క ప్రాముఖ్యత, తన సంతతి కోసం, పెద్దవారిని కీర్తిస్తూ, కర్మవేత్తలచే, దాని వినియోగం ఉన్నట్లు కనిపిస్తుంది మరియు నేను కూడా విలువైన పూర్వీకుల యొక్క వంశస్థుడు అన్నటువంటి విషయముగా ప్రకటించుకుంటాడు.
కౌశికస గోత్రం చత్తుస్సాగర పర్యంతం గోబ్రాహ్మణేభ్య శుభం భవతు వైశ్వామిత్ర అఘమర్షణ కౌశిక త్రయాఋషేయ ప్రవరాన్ విత కౌశికస గొత్ర:
పైన తెలుప బడినది కౌశికస గోత్ర ప్రవర ఈ గోత్రీకులకు ముగ్గురు ఋషులు ""విశ్వామిత్రుడు", "ఆఘమర్షణుడు" "కౌశికుడు"
కామకయనవిశ్వామిత్రస గోత్రం చత్తుస్సాగర పర్యంతం గోబ్రాహ్మణేభ్య శుభం భవతు వైశ్వామిత్ర దెవస్రవస దైవతరస త్రయాఋషేయ ప్రవరాన్ విత కామకయనవిశ్వామిత్రస గొత్ర:
పైన తెలుప బడినది కామకయనవిశ్వామిత్రస గోత్ర ప్రవర. ఈ గోత్రీకులకు ముగ్గురు ఋషులు ""వైశ్వామిత్రుడు", "దెవస్రవసుడు" "దైవతరసుడు"
ఈ గోత్రీకులు విశ్వామిత్రుని గణమునకు చెందినవారు
బ్రాహ్మణులలోని అతి ముఖ్యమైన పది (10) గోత్రముల వంశానుక్రమం, వంశము, ఉత్పత్తి (వ్యుత్పత్తి), సంతతి, తరము, జన్మము, ఇత్యాదులను పరిశీలించగా, ఈ గోత్రముల వారు పైన ఉదహరించిన ఋషులు తదితరులు పూర్వీకులు అయిన కణ్వుడు, జమదగ్ని, భరద్వాజుడు, కౌండిన్య, గౌతముడు, అత్రి, వశిష్ఠుడు, కశ్యపుడు, అగస్త్యుడు గోత్రములు,
అధర్వ సూత్ర కర్తలు బ్రాహ్మణుల శాఖలతో పాటు వారి ప్రవరలను కూడా ఏర్పరిచారు. హోత్ర సూత్ర కర్తలు అయిన భారద్వాజ, అగ్నివేశ్య, సత్యాషాడ, వైఖానస, హిరణ్యకేశ, ఆపస్తంబ, కాత్యాయన, బోధాయన, లోగాక్షి, ఇత్యాది గోత్ర ప్రవరలకు శాస్త్రకర్తలు. భారద్వాజ, గౌతమ, కశ్యప, వశిష్ట, కాలీయ, అత్రి, వైవస్వత సప్త ఋషులకు భృగువు, అగస్త్య, అంగీరసులు ఎల్లరూ గోత్ర గణాలకు ఆద్యులుగానూ, మూల పురుషులుగానూ గోత్ర ప్రవరల యందు దర్శనమిస్తున్నారు.
చదలవాడ సుందరరామశాస్త్రి
చదలవాడ సుందరరామశాస్త్రి సంస్కృతాంధ్రాలలో పండితుడు, బహుగ్రంథకర్త. వేంకటగిరి రాజాస్థానంలో ఆస్థాన పండితులుగా పనిచేశారు. "శారదాంబావిలాస ముద్రాక్షరశాల"ను స్థాపించి ఎన్నో గ్రంథాలను ప్రచురించారు. 1922లో ప్రిన్స్ ఆఫ్ వేల్స్ నుండి తన సాహితీసేవకు గాను స్వర్ణకంకణం అందుకున్నారు.
శాస్త్రిగారు 1889లో "శారదాంబ విలాస ముద్రాక్షరశాల" స్థాపించారు. దీనికి అప్పటి వెంకటగిరి రాజా శ్రీ సర్వజ్ఞ కుమార యాచేంద్రులు (1831-1892) ప్రధానపోషకులు. ఈ సంస్థ వెలువరించిన కొన్ని గ్రంథములు - రాజావారు రాసిన "మనః సాక్ష్యము, గోపీనాథుని వెంకయ్య శాస్త్రి రాసిన కృష్ణజన్మఖండము, సర్వజ్ఞ కుమార యాచేంద్రులు రాసిన సభారంజని మరియు చదలవాడ వారే రాసిన మనుధర్మశాస్త్రము (తెలుగు లిపిలో).తెలుగు జాతిరత్నాలు - వావిళ్ళ రామస్వామిశాస్త్రి, సి.పి.బ్రౌన్ ప్రచురణ 2009, అధ్యాయం -ఏడు.
పాలగుమ్మి విశ్వనాథం
పాలగుమ్మి విశ్వనాథం (1919-2012) ఆంధ్ర ప్రదేశ్లో లలిత సంగీతానికి ప్రచారం కల్పించిన తొలితరం కళాకారుల్లో ఒకరు. ఆకాశవాణిలో సుదీర్ఘ కాలం పనిచేశారు. ఈ క్రమంలో15000 పైగా పాటలకి సంగీతాన్ని సమకూర్చారు. వందకి పైగా పాటలు రాశారు. కృష్ణశాస్త్రి, దాశరథి, సి.నారాయణరెడ్డి వంటి ఎందరో ప్రముఖ కవుల కవితలకి స్వరాలు కూర్చారు. మంగళంపల్లి బాలమురళీకృష్ణ, ఎస్.పి.బాలసుబ్రహ్మణ్యం, ఎమ్మెస్ రామారావు, చిత్తరంజన్, వేదవతీ ప్రభాకర్ వంటి ఎందరో ప్రముఖ కళాకారులు ఆయన వద్ద పాఠాలు నేర్చుకున్నవారే.
"అమ్మ దొంగా నిన్ను చూడకుంటే నాకు బెంగా" అన్న ఆయన గీతం విశేష ప్రజాదరణ పొందిన లలితసంగీత గేయాల్లో ఒకటి. 
విశ్వనాథం 1919లో తూర్పు గోదావరి జిల్లా తిరుపతిపురం గ్రామంలో జన్మించారు. ప్రముఖ రచయిత పాలగుమ్మి పద్మరాజు ఈయన సోదరులు. చిన్నవయసులోనే తండ్రిని కోల్పోయిన విశ్వనాథం విద్యాభ్యాసం రాయకుడూరు, రాజమండ్రి లలో జరిగింది.
చిన్నవయసులోనే సంగీతం వైపు ఆకర్షితుడైన విశ్వనాథం కుటుంబ సభ్యుల ప్రోత్సాహంతో కాకినాడలో "సంగీతభూషణ" మర్ల సూర్యనారాయణమూర్తి వద్ద కర్నాటక సంగీతం అభ్యసించారు. "మహామహోపాధ్యాయ" ఈమని శంకర శాస్త్రి ప్రథమ శిష్యుడిగా వీణ నేర్చుకున్నారు. తరువాత సంగీత కళానిధి డక్టర్ ఎస్.రామనాథన్ వద్ద చెన్నైలో సంగీత విద్యాభ్యాసం కొనసాగించారు.
40లలో సంగీత దర్శకుడు విష్ణుదాస్ శిరాళి ట్రూపులో వైణికుడిగా ఉదయశంకర్ తీసిన కళాత్మక చిత్రం "కల్పన"కు పనిచేయడంతో విశ్వనాథం కెరీర్ మొదలైంది. అదే సమయంలో ఈమని శంకర శాస్త్రి గారి సహాయకుడిగా దక్షిణాది చిత్రరంగంలో చంద్రలేఖ, మంగమ్మ శపథం, అవ్వైయార్ వంటి చిత్రాలకి పనిచేశారు. ప్రగతి పిక్చర్స్, వాహిని స్తూడియో వంటి వారి సినిమాల్లో వీన వైనికుడిగా పనిచేశారు. అయితే, 1954లో ఆకాశవాణిలో చేరడం ఆయన సంగీత ప్రస్థానంలో ఒక మలుపు.
ఆకాశవాణి హైదరాబాదు కేంద్రంలో స్టాఫ్ ఆర్టిస్టుగా మొదలుపెట్టి లలితసంగీత విభాగానికి ప్రొడ్యూసర్ ఇంఛార్జ్ గా 1979లో పదవీ విరమణ చేశారు. ఈ సమయంలో ఆనాటి సంగీత, సాహిత్య, నాతక రంగ ప్రముఖులందరితోనూ పనిచేసారు. సంగీత రూపకాలు, గ్రామీణ కార్యక్రమాలు, నాటకాలు, భక్తి కార్యక్రమాలూ, ప్రభుత్వ ప్రకటన్లూ ఇలా రకరకాల కార్యక్రమాలకి సంగీతం కూర్చారు. తాను స్వయంగా ఎన్నో గేయాలను రచించారు, గానం చేశారు.
పదవీ విరమణ అనంతరం కూడా లలిత సంగీత రంగంలో అనేక సంస్థలకి సలహాదారుగా ఉన్నారు. వివిధ కార్యక్రమాలు నిర్వహించారు. పొట్టిస్రీరాములు తెలుగు విశ్వవిద్యాలయంలో లలితసంగీత విభాగం ఏర్పరచి, సిలబస్ కూర్చడంలో, పాఠ్యపుస్తకం రూపొందించడంలోనూ పాలుపంచుకున్నారు. ఆల్ ఇండియా రేడియో ఆడిషన్ బోర్డులో, నందీ అవార్డు కమిటీలోనూ, సౌత్ సెంట్రల్ జోన్ కల్చరల్ సెంటర్ లలో సభ్యులుగా కూడా పనిచేశారు.